Euskal sorkuntza literarioari leihoa irekiko dio Quebecek | Etxepare Euskal Institutua\nUdazkenarekin batera helduko dira Quebecera euskal literatura eta idazle euskaldunak, udaberriko cinema-zikloen trukaketari lekukoa hartuz. Literatura eta eleaniztasuna ardatz izango dituen kongresua egingo da Laval Unibertsitatean eta ‘Québec en toutes lettres’ jaialdiak euskal literaturari eskainiko dio gau bat. Saison Québec – Pays Basque 2021-2022 egitasmoaren baitan egingo dira ekitaldiok.\nLaval Unibertsitateak, Etxepare Euskal Institutuak, Quebeceko PEN Klubak eta Euskal PEN Klubak urriaren 13an eta 14ean egingo den ‘La voix des autres-Besteen ahotsa, Eleaniztasuna eta literatura: Euskal Herria eta Quebec’ kongresua antolatu dute, pandemia dela eta online egingo dena. Egunero aurkezpenak egingo dira, eta mahai-inguruak izango dira saio bakoitzaren amaieran. Parte hartuko duten adituen hitzaldietan sorkuntza literario hauek partekatzen dituzten ezaugarriak identifikatuko dira eta ondorengo gaiak landuko dira, besteak beste: hizkuntza gutxituak dituzten ingurune eleaniztunak, literatura frantziar-quebectarra, gutxiengo ikusgarrien edo kulturalen literatura, eta literatura ekoizpena Euskal Herrian, Quebecen eta Ipar Amerikan.\nGero, urriaren 14tik 24ra egingo den ‘Québec en toutes lettres’ jaialdi entzutetsuaren baitan euskal literaturari eskainitako gaua antolatu dute Quebec hiriko Zibilizazioaren Museoan. Urriaren 16an izango da, 19:00etan, ‘Soirée découverte Accent basque’ izenburupean.\nBatetik, euskal literaturari buruzko mahaingurua egingo da Itxaro Borda eta Kirmen Uribe idazleen eta Irene Larraza, Etxepare Euskal Institutuko zuzendariaren parte hartzearekin. Mélissa Verrault idazle eta itzultzaileak gidatuko du mahaingurua.\n‘Chejov vs. Shakespeare’ egitasmoa\nBestetik, ‘Chejov vs. Shakespeare’ egitasmoaren edizio berria aurkeztuko da. Oraingoan, Aurelia Arkotxa euskal idazlea eta Jean Désy idazle quebectarra izan dira protagonistak. Urtebetez mantendu duten korrespondentzian akulturazioa, kolonialismoa eta kultur aniztasuna bezalako gaiak izan dituzte mintzagai, baita pandemia ere. Gutun-truke horren emaitza liburu bihurtu eta jaialdi horretan aurkeztuko da Désy eta Arkotxaren eskutik. Ekitaldian pasarte batzuk ere irakurriko dira Trío Zukanen musikaz lagunduta. Aipatu beharra dago, ere berean, Maria Zubimendi, Gorka Catediano eta Jon Ansorenak osatutako hirukote honek beste kontzertu bat ere emango du urriaren 20an, Montrealen, bertako Quasar Saxophone Quartet taldearekin.\n‘Chejov vs. Shakespeare’-en edizio honen azala egiteko hautatutako artista Higinia Garay irudigilea izan da, eta liburua Euskal Herrian azaroan aurkeztuko da, Literaktum jaialdiaren baitan, Donostian.\nBestalde, ‘Québec en toutes lettres’ jaialdian bertan, Itxaro Bordak Quebeceko literatura eszenan hitzordu saihestezina bihurtu den ‘Poesiaren gaua’ ekitaldian hartuko du parte, literaturako hainbat ahots konsagratu eta emergenterekin batera.\nLiteraturaren ildotik jarraituz, baina ‘Québec en toutes lettres’ jaialdia alde batera utzita, ‘Itzultzaile berriak’ proiektua ere ari dira garatzen Saison Québec – Pays Basque 2021-2022 egitasmoaren baitan. Nazioarteko literatura itzultzaileak euskaraz trebatzea eta nazioarteko literatura itzultzaileen eta bertakoen arteko zubiak eraikitzea da egitasmoaren xedea. Yannick Bédard eta Michel Usereau itzultzaile quebectarrak Aiora Jaka EIZIEko kidearen gidaritzapean hurrengo laginen itzulpenak ari dira burutzen: Garazi Arrularen ‘Abian’ eta ‘Ederra eta piztia’; Uxue Alberdiren ‘Oreina’ eta ‘Ezertan lagun diezazuket?’; eta Harkaitz Canoren ‘Arrokarik altuena’ eta ‘Safaria’ lanenak. Abendurako laginak amaitutzat eman ondoren, Bilboko ‘Gutun zuria’ jaialdian aurkeztuko dute hilabetetako lanaren emaitza. Gainera, aurreikusita dago itzultzaileek egonaldia egitea, 2022an, Euskal Herrian.\nJoan-etorriko izaera duen Saison Québec – Pays Basque programaren helburua da euskal kultura eta sorkuntza garaikideari Quebecen leiho bat irekitzea, eta, era berean, Quebeceko sortzaileen lana Euskadin erakustea, hizkuntza, kultura eta artearen bidez bi herrialdeen arteko harremana estutzea. Ekimenak, kultura, sorkuntza garaikidea eta hizkuntza ardatz hartuta, diziplina anitzeko eskaintza zabala aurreikusten du.


Gosaritarako bederatzi galleta aztertu ditugu: Betiko 'maria' galletak dira osasungarrienak [3tik 1. orria] | Aldizkaria | EROSKI CONSUMER\nGosaritarako bederatzi galleta aztertu ditugu: Betiko 'maria' galletak dira osasungarrienak\nEgunero gosaritan jateko, 'maria' era-koak dira egokienak, galleta 'gorrituak' eta beste batzuk baino gehiago: gantza osasungarriagoa dute, zuntz gehiago daukate eta kaloria gutxiago. Eta dastatze proban emaitza ona lortu dute\nGosaria izaten da eguneko lehen otordua, eta garrantzi handikoa gertatzen da haur eta gazteentzat. Gosaririk egokienak esnea eduki behar luke, edo esnekiak, kaltzioa emateko; fruta eta zukuak, zuntza eta bitaminak emateko; eta laboreak, beren karbohidrato eta proteinekin. Baina gauza bat da zer den gosaririk egokiena, eta beste bat, berriz, zer gosaltzen den gure etxeetan. Eta zer jaten dugu, bada, gosaritan? Galletak, nagusiki. Hori dela eta, gosaritarako 9 galleta aztertu ditu CONSUMER EROSKI-k laborategian: oinarrizkoak izan dira horietako bi (Petit, Río etxekoa, eta La Buena María, Fontanedarena), gorrituak lau (Marbú Dorada, Artiach etxekoa; La Buena María Ilustrada, Fontanedarena; María Oro, Cuétararena; eta Creme Tropical, Gullón etxekoa) eta beste hirurak bereziak (Marie Lu, Lu etxekoa; Chiquilín, Artiachena; eta Yayitas, hori ere Lu etxekoa).\nLegeak dioenez, galleta horiek guztiak "maria erakoak dira, xigortuak eta trokelatuak", eta osagaien artean, irinak, azukreak eta gantz jangarriak izaten dituzte (bestelako gehigarriak ere bai batzuetan, produktua aberasteko), eta ore elastiko bat osatzen dute, glutenaren eraginez. Prentsa-sistemarekin mozten dituzte edo arrabola trokelatuarekin. Galleta gorrituei landare olioa ematen diete gainean labean eduki ondoren, eta berezien sailekoak, berriz, oinarrizkoetatik desberdinak izaten dira formaz, edo osagai bereziren bat edukitzen dute (Marie Lu galletek, esaterako, arrautza daukate, eta Chiquilín-ek, arrautza, eztia eta kokoa). Yayita izenekoak ere gorrituak dira, landare olioz igurtzi baitituzte horiek ere. Guztietan merkeenak Rio etxeko Petit galletak izan dira (2,04 euro balio izan du kiloak) eta garestienak, berriz, Lu etxeko Marie Lu galletak (3,52 euro balio izan du kiloak). Oinarrizkoen saileko biak beste guztiak baino merkeagoak izan dira (2,04 eta 2,18 euro kiloak), eta berezien sailekoak atera dira garestien, 2,99 eta 3,52 euro artean kiloa. Gorrituen kiloak, berriz, 2,21 eta 3,01 euro artean balio izan du.\nGalletak ala bestelakoak: 'sobaoak', magdalenak, kruasanak eta laboreak\nGuk aztertu ditugun galletek ia ez dute urik izaten (% 1,5 eta 3 arteko hezetasuna eduki ohi dute), baina gantza bai dezente, nahiz eta kopurua aldatu egiten den mota batetik bestera (Rio etxeko Petit galletek % 10 dute gantza, eta Cuétara etxeko María Oro izenekoek, % 25); galletek zerbait badaukate, ordea, karbohidratoak dauzkate: batez beste, % 72, baina badira % 79 dauzkatenak ere. Proteinatan ez dira hain oparoak, baina badute zertxobait: produktuaren % 5,5-7 artean dabiltza. Eta zuntza ere aski gutxi daukate, besterik pentsa badaiteke ere: % 3,2 daukate Petit galletek (horiek eman dute gehien, eta gutxien, berriz, Artiach etxeko Marbú dorada izenekoek, % 1,1 baino ez).\nLandare olioarekin egindako galletak osasungarriagoak dira landare gantzarekin egindakoak baino\nLaborategiko azterketak erakutsi duenez, galleta horiei azukre ugari eransten diete: guk aztertu ditugun bederatzietatik hiruk % 19-20 artean eduki dute azukrea, eta guztien batez bestekoa % 17koa izan da. Galletak gozotzat jotzen dira, oro har, baina gatzik ere ez dute falta izan guk aztertu ditugunek: Marie Lu-k % 1,2 eduki du gatza, eta Chiquilin-ek % 0,3. Elikagai bat gaziegi jotzen da gatza % 1,5etik gora daukanean.\nElikadura-ezaugarri horiek edukita (hezetasun gutxi, karbohidrato asko eta gantz dezente), pentsatzekoa da kaloria ugari emango dituztela galletek. Eta halaxe da, izan ere: batez beste, 465 kaloria ematen dituzte ehun gramo bakoitzeko; oinarrizkoek zertxobait gutxiago (432 kal/100 g) eta gorrituek gehixeago (482 kal/100 g). Hori horrela dela jakinik, ez da komeni otordutik otordurako tartean galletak jatea. Hobe da gosaritarako uztea.\nGalletak ez ezik, merkatuak beste hainbat aukera gozo ere eskaintzen ditu gosaritarako, eta ongi etortzen da batzuk eta besteak alderatzea. Hori egiteko, ordea, bi sail egin behar dira galletetan: batetik oinarrizko mariak hartu behar dira, eta gorrituak eta bereziak bestetik. Oinarrizko mariak osasungarriagoak dira: besteen erdia dute gantza, eta horregatik, eta lipidoen izaera zertxobait hobea dutelako (gantz saturatuen eta saturatugabeen arteko proportzioaren araberakoa izaten da hori), gantz saturatu gutxiago dituzte, gorrituek eta bereziek baino. Gainera, zuntz gehiago dute eta kaloria gutxiago ematen dituzte.\nGosaritan jateko izaten diren beste jaki batzuekin alderatuta ere, osasungarriak gertatzen dira oinarrizko maria galletak; sobao eta kruasanek, adibidez, gantz gehiago dute galleta horiek baino, eta gantz saturatu gehiago ere bai, eta haiek baino kaloria gehiago ematen dituzte. Magdalenekin, alderatuta, ordea, besterik gertatzen da: magdalenek gantz gehiago izan arren, gantz horien % 16 soilik dira saturatuak, eta maria galletek, aldiz, gantzen % 50 dituzte saturatuak; gatza ere askoz gutxiago daukate magdalenek, maria galletek baino. Beraz, elikadura-ikuspegitik, zertxobait hobeak dira magdalenak (alde nabarmen-nabarmenik ere ez dago, egia esan). Maria galletak eta gosaritako laboreak alderatuz, berriz, aldea handiagoa da (laboreen alde): gantz gutxiago dute laboreek (% 2 eta 6 artean), askoz zuntz gehiago (% 15 eta 25 artean), eta 365 kaloria soilik ematen dituzte ehun gramo bakoitzeko (maria galletak 430en inguruan dabiltza). Maria galleta oinarrizkoekin alderatu beharrean, beste bi motetako galletekin alderatuz gero, galletak ez dira geratzen leku onean: magdalenak osasungarriagoak dira, eta zer esanik ez laboreak. Bi galleta mota horiek kruasanen eta sobaoen pare dabil-tza elikadura-ezaugarrietan, eta ez dira oso komenigarriak eguneroko gosariak egiteko; galletek gantz gutxixeago dute, baina horien lipido-izaera ez da onena (saturatuak dituzte gantzen erdiak edo gehiago); gatza, azukrea, zuntza eta kaloriak, berriz, antzera dituzte.\nZein da galletarik onena gosaritarako?\nAzterketa mikrobiologikoak erakutsi duenez, egokia izan da galleta guztien higiene-egoera, eta osasunarentzat ez dute eduki arriskurik, baina B. cereus eta enterobakterioak antzeman ditugu bederatzi galletetatik zortzitan (Gullón etxeko Creme Tropical-ean ez beste guztietan agertu dira). Etiketak emateko orduan, berriz, gaizki ibili dira bederatzitik bost. Hutsegiterik larriena Marie Lu galletetan antzeman dugu: "zuntz iturri" direla esaten du etiketak, baina horretarako, gutxienez % 3 eduki behar dute zuntza, eta galleta horiek % 1,7 zeukaten, aztertu ditugun beste zazpik baino gutxiago.\nEsan dugu oinarrizko mariak direla guztietan osasungarrienak. Gainerako zazpien artean ez dago alde handirik, baina bat nabarmendu da besteen gainetik, onerako: Cuétara etxeko María Oro, hain zuzen. Gantz saturatu gutxien berak eduki du, nahiz eta besteek baino gantz gehiago eduki (produktu guztiaren % 25 ia). Gantz hori, ordea, landare oliotik datorkio, ez landare gantzetik, eta horrexegatik da hobea (gantzen % 21 dira saturatuak, eta gainerakoak, % 50-70 artean dabiltza). Ehun gramo bakoitzeko, 5 gramo gantz saturatu dauzkate Maria Oro galletek (oinarrizkoek adina), eta Creme Tropical izenekoak, esaterako, 15 gramoen inguruan dabiltza, eta beste hiru, berriz, 10-11 gramoen bueltan. Maria Oro galletek daukaten alde txar bakarra kaloriak dira: 505 kaloria ematen dituzte ehun gramo bakoitzeko, eta oinarrizkoek, aldiz, 440 kaloria inguru.\nBaina galleten ezaugarriak ez dira neurtu behar elikadura-ikuspegitik soilik. Galletek goxoak eta gustagarriak izan behar dute. Alderdi organoleptikoa neurtzeko, 45 kontsumitzailerekin dastatze proba egin dugu eta galleta mota bakoitza bereizita eman diegu dastatzera. Proba horretako emaitzen arabera, Fontaneda etxeko La Buena María galletak gustatu zaizkie gehien kontsumitzaileei oinarrizkoen artean; gorrituen artean ez da bat bera ere nabarmendu, eta berezietan, berriz, Chiquilín galletak gehiago gustatu zaizkie beste biak baino. Emaitza orokorra ona izan da. Galleta bakarrak ere ez du lortu erdipurdiko emaitza, eta Chiquilín (7,7 puntu) eta La Buena María (7,3 puntu) nabarmendu dira besteen gainetik. Kalitate-prezioetan bat bereizi behar eta, Fontaneda etxeko La Buena María gailendu da: bi merkeenetako bat da, elikadura-ezaugarri onentsuenak dituena eta dastatze proban emaitza aipagarria eskuratu du. Río etxeko Petit galletak ere egokiak dira gosaritarako. Esan beharrik ez dago zer gertatuko litzatekeen galletei gurina edo margarina emango bagenie... gauza asko aldatuko litzateke, txarrerako, jakina. Gantz eta zapore gehiago duten galletak maite dituenarentzat, Cuétara etxeko María Oro galletak dira egokienak eguneroko gosaritarako: dastatze proban ez dira nabarmendu eta kaloria gehien horiek ematen dute, baina landare olioz egindako bakarrak dira, eta, ondorioz, besteek baino gantz osasungarriagoak dituzte; eta, gainera, merkeenetakoak izan dira.\nHurrengo orrira joan: Galletak, osasuna eta konparatzeko taula >>\nPDF: Egin klik hemen honako ekintza hau burutzeko: Informazio hau PDF bertsioan jaitsi (201 Kb)\n[1. orria] Betiko 'maria' galletak dira osasungarrienak\n[2. orria] Galletak, osasuna eta konparatzeko taula


Victorinox labanaren argazkia, “Suitzako armadaren labana originala”. Bestea, Wenger, “Suitzako armadaren benetako labana” da...\nSuitza, 1880ko hamarkada. Armadak erabaki zuen soldaduek sakelako tresna praktiko eta eramangarria izan behar zutela. Tresnak labana izango zuen, eta poto-irekigailu bat ere bai. Gainera Suitzako soldaduek Schmidt–Rubin errifleak erabiltzen zituzten eta horiek muntatzeko bihurkina behar zen. Hala, hiru funtzioko labana tolesgarria egiteko enkargua egin zuen, baina Suitzan horrelakoak ekoizteko enpresarik ez omen zegoenez, labanak Alemanian egiten hasi ziren. Modell 1890 izena ipini zioten eta 1891ko urrian iritsi ziren 15.000 soldaduren eskuetara.\nKarl Elsener (1860-1918) asmatzaileak ekipamendu kirurgikoa ekoizten zuen enpresa bat zeukan garai hartan, eta armadaren tresna atzerritik ekartzea aberriarentzako iraina iruditu zitzaion.Gailua etxean ekoiztea erabaki zuen eta Alemaniatik etorritakoaren antzeko labana asmatu zuen. Armadako hainbat kidek probatu zutenean, erantzuna ez zen txarra izan, baina zenbait kexa ere jaso zituenez, produktua hobetzen ahalegindu zen. Malguki sistema berritzailea asmatu zuen, gaur egun oraindik erabiltzen dena eta tresnak labanaren bi aldetan jartzeko aukera ematen duena.\nHorri esker, arrakastaren giltza aurkitu zuen: kortxo kentzekoa erantsi zion. Janari potoak irekitzea bezain garrantzitsua zen, nonbait, botilak ireki ahal izatea. Elsenerrek armadaren labana ekoizteko kontratua lortu zuen.\n1909an enpresak Victorinox izena hartu zuen. Urte hartan Elsenerren ama hil zen eta haren izena jarri nahi izan zion: Victoria. Izenari “inox” gehitu zion, labana altzairu herdoilgaitzez egina zegoelako.\nKonpetentzia izen berria baino lehenago iritsi zitzaion Victorinoxi. 1893an Paul Boéchat & Cie enpresa –gerora Wenger izango zena– antzeko produktua ekoizten hasi zen. 1908an, faboritismoak saihestu nahian, eta prezioak jaisteko itxaropenez, armadak kontratua bi zatitan banatu zuen eta bakoitzari enkarguen erdiak eman zizkion. Victorinox “Suitzako armadako labana originala” izango zen handik aurrera, eta Wenger, berriz, “Suitzako armadako benetako labana”.\n2005ean Victorinoxek Wenger erosi zuen, baina bi markak atxikiko zituela iragarri zuen. 2013an, ordea, Wenger labanak ekoizteari utziko ziotela jakinarazi zuen, labana suitzarraren neutraltasun historikoari azkena emanez.


Soluzio pertsonalizatuak bezero bakoitzaren premietarako\nDoitasun altuko neurketa zerbitzua eskaintzen dugu, balio eta konplexutasun handiko proiektuetarako. GOIMEKen bezeroei zerbitzu bikaina ematen diegu, kalitate eta doitasun altua bermatzen duten balio handiko gure baliabide tekniko eta produktiboei esker.\nNeurketa guztiak kalitate berme guztiekin egiteko, neurketa arloak azken belaunaldiko baliabideak ditu aire-girogailudun gela batean. Doitasun altuko baliabideen artean koordenada bidezko neurgailuak ditugu (Zeiss Prismo, Zeiss MMZ eta Zeiss Accura), eta horiekin zerbitzu-sorta zabala eskaintzen dugu. Beste batzuen artean:\n• Pieza eta multzoen neurketa\n• Forma eta zimurtasunen neurketa\n• CAD bidezko ikuskapena\n• Prototipo eta lehen laginen ikuskapena\n• 3D ikuskapena Zeiss Calypso softwarearekin


Alaves | Eibar\n‘Alaves’rekin etiketatutako sarrerak\tErrepublikaren 80. urteurrena eta Eibarko XXXIV. Antzerki Jardunaldiak\n2011(e)ko Apirilak 14\n1931 urteko apirilaren 14a zen Eibarren II. Errepublika aldarrikatu zenean, eta aurten 80 urte eta antzerkia ere Errepublikaren omenez.\nGaurko errepasoan Eibarko orrialdeko horman asteon jasotakoak bilduko ditugu eta hasteko, ezin beste modu batez izan eta gaurko egunari erreparatuko diogu. Horretan lagun izan dugu gainera Itxaso Apraiz: ‘gaur, 80 urte II.Errepublika egunetik, lehenengo udala izan zen, 1.931 urtean. Egun handia eta baita ekitaldi bereziak hori ospatzeko ere.’ Bertan duzu gehiago zabaltzeko lotura.\nErrepublika eguna handia oroimenean mantentzeko eta Eibarrek bizi izan zuena gogora ekartzeko antolatutako ekitaldien artean, datorren asteartean hilak 19 Eibarko 34.Antzerki Jardunaldien barruan ‘Republicados’ antzezlana ikusteko aukera izango duzue.\nEibarko Antzerki Jardunaldiak aipatu ditugu eta ezin atzean utzi, asteartera arte tinko mantenduko delako, bestela ere…hemen dago Itxaso Apraizek utzitako ohar garrantzitsua: ‘hemen, Eibarren, gaur, bihar eta asteartean egongo dena’.\nAntzokira sartu garen honetan, sarrerari etekin ahalik eta handiena atera nahian ezin irten gabiltza, eta oraingo honetan Maite Bazterretxearen emaria dakargu: ‘Eibarko Antzerki Jardunaldiak direla eta elkarrizketa duzue hemen. Nola hasi ziren jardunaldiak Eibarren? Zein zen antzokia?’ Galdera horien eta beste askoren erantzuna ondorengo bideoan topatuko dituzue.\nLaburpenari amaiera emateko, patata tortila bokata hartuko dugu eta Ane Goikoetxearekin batera, Gasteiza abiatuko gara, Anek zera aipatu du gurean: ‘Alaves – Eibar partida, larunbatean jokatuko da arratsaldeko 16:00etan.’ Telebistan ere, Euskal Telebistaren lehen katean emango duten arren, guk nahiago bertatik bertara eta jokoan asko dagoenez, dena prestatu eta Eibar taldea animatzera. Bertan duzu lotura.\nAste honetako laburpena bukatzeko, eskerrak ematea besterik ez da falta, baita zure emariak egiteko Eibarko orrialdea prest duzula gogoratu eta jakina, edonoiz gure herriko blogean zure iritziak jasotzeko prest gaudela ere esan nahi dizugu.\nCategories: Albisteak, Antzerkia, Kirola, Kultura, errepublika\tTags: Alaves, Eibarko XXXIV. Antzerki Jardunaldiak, Errepublikaren 80. urteurrena, S.D.Eibar\tRSS


Lo galdua, osasun kaltetua | Bizigiro | Berria\nPertsona heldu batek zazpi eta zortzi ordu artean egin behar ditu lo egunero. Irudian, emakume bat lotan. BERRIA\nLanaren, ikasketen edo astialdiaren ondorioz, asko eta asko dira komeni baino ordu gutxiago lo egiten duten pertsonak. Egunerokoan apenas antzematen duten. Luzera begira, ordea, loari kendutako denbora horrek eragina du metabolismoan. «Gizentasuna, memoria arazoak, insomnioa... Ondorioak asko dira», azaldu du Juan Jose Pozak, Donostia ospitaleko neurologoak. Horren jakitun, batzuk orekatzen saiatzen dira, egun batzuetan asko lo eginez eta beste batzuetan gutxi. «Baina hori ez da bidea. Oreka bat behar da». Kezka azaldu du, gainera, nerabeen artean orain gehiago direlako behar adina lo egiten ez dutenak. «Jendeak argi izan behar du lo egitea ez dela denbora galtzea, baizik eta beharrezkoa dela osasunerako».


Abanto-Zierbenako Udala - 4 garbigune txiki berri Abanto Zierbenan\n4 garbigune txiki berri Abanto Zierbenan\nAbanto Zierbenako Udalak 4 garbigune berri instalatuko ditu udalerrian, ingurumenarentzako arriskutsutzat jotzen diren hondakinak utzi ahal izateko, hala nola pilak, inprimagailuaren tonerra, bonbillak, CDak, aerosolak eta plastikozko tapoiak.\n“Hondakin horiek etxeetan sortzen dira normalean, eta batzuetan eguneroko zaborrarekin elkartzen dira; izan ere, ezerosoa da hondakin horiek ordutegi mugatua duten garbiguneetan uztea. Horregatik, Abanto Zierbenako herritarrei gauzak erraztu nahi dizkiegu, era erosoagoan birziklatzen jarrai dezaten” azaldu du Maite Etxebarria Abanto Zierbenako alkateak.\nGallartan bi instalatuko dira, Las Carrerasen bat eta Sanfuentesen beste bat. Gallartako edukiontzi berri horiek Meatzari etorbideko autobus-geltokian egongo dira, udaletxearen parean eta bulebar inguruan. Las Carreraskoa Ambrosio de Los Heros kalean egongo da, La Trinidad plazaren alboan. Sanfuenteskoa Pilar Abin plazan egongo da, ikastetxe zaharren ondoan.\nEdukiontzi berriek diseinu erakargarria dute, eta bat dator hiriko altzarien estiloarekin. Gainera, publizitate-kanpainak jar daitezke bi aldeetan.\n“Herritarrei udalak kudeatzen zituen zenbait hondakin (adibidez, pilak edo tonerra) entregatzeko erraztasuna ematea da xedea. Beste alde batetik, zerbitzu berri bat emango da: bonbillak, CDak edo aerosol txikiak biltzea” adierazi du Etxebarriak.\nLaster martxan jarriko den edukiontzietan aerosol txikiak eta ertainak utzi ahal izango dira, hala nola higiene-, kosmetika- edo garbiketa- produktuekin erabiltzen direnak, medikamentuak edo pintura. Spray handiak garbiguneetan entregatu beharko dira oraindik.\nOrain edukiontziak gertuago egongo dira (orain igarotze-eremuetan instalatuko dira) eta edozein ordutan erabili ahal izango dira; horri esker, herritarrek ez dituzte hondakin horiek etxean pilatu beharrik izango, hondakinak sortu ahala banaka bota ahal izango baitituzte.\n“Ez gara bakarrik birziklatzeaz ari, elkartasunaz ere ari gara. Izan ere, edukiontzietan konpartimendu bat gehituko da plastikozko tapoiak biltzeko. Tapoi horiek interesa duten udalerriko elkarteei emango zaizkie, ongintzazko ekintzak finantzatze aldera”, esan du alkateak.\nHondakinak baimena duten langileek kudeatuko dituzte, berriz erabiltzeko edo birziklatzeko. Horrela, istripuak gertatzea saihestuko da, baita hondakin horiek dituzten produktu arriskutsuak isurtzea ere, esaterako, bonbillen eta pilen merkurioa edo aerosolen gasa.\n“Sortzen ditugun hondakinen kudeaketan eta birziklatzean aurrera egitea da helburua, udalerriko birziklatze-indizeak hobetzeko”, baieztatu du Etxebarriak.\nDatuen arabera, gero eta bizilagun gehiagok dute ingurumen-kontzientzia, eta euren zaborra bereizi eta dagokion edukiontzietan botatzen dute. Izan ere, gora egin du edukiontzi berezietan bildutako hondakin-kopuruak: 2005ean jasotako hondakin guztien % 10,75 izan zen, eta 2015ean, % 18,36.\n“Erabilitako olioaren entrega nabarmen igo da: % 800 baino gehiago. 2015ean ia 8. 000 kilo jaso dira guztira. Antza denez, gehien birziklatzen duguna papera da: aurreko urtean 198. 307 kilo utzi ziren. Balantzea egitean azpimarratzekoa da, halaber, berriz erabiltzeko arropa, jostailuak eta etxeko tresna elektriko txikiak bildu direla: guztira, 30. 544 kilo”, zehaztu du alkateak.\nUrteotan hobetu egin da gaikako bilketa: beharrezkoa zen guneetan edukiontzi gehiago eta beste gai batzuetarako edukiontziak jarri dira. Etxean erabilitako olioa gutxi biltzen zen 2005ean, eta kaleko edukiontziak instalatu direnetik gora egin du. Azken bi urteetan nabarmen igo da kopurua: 2013. urtean 4 edukiontzitik 6ra igaro baitzen.\nHondakin organikoak Gallartako hirigunean bakarrik biltzen dira, eta Sanfuentes eta Las Carreras inguruetara hedatzea aztertzen ari dira. Ezkerraldeko mankomunitateak egindako froga bukatuta, Udalak bere gain hartu du erabat zerbitzu hori kudeatzea.\nBeirari dagokionez, bilketa hobetu egin da tabernetan. Haiek dira hondakin horren eragile handienak. Horretarako, kubo partikularrak entregatzeko zerbitzua jarri da eta ostalaritza-lokalen inguruko kaleetan edukiontziak instalatu dira, husteko sistema erosoagoa dutenak.\nBirziklatzeko paperontziak ikastetxeetan\nAbanto Zierbenak konpromisoa du ingurumenarekin eta birziklatzearekin. Horregatik, birziklatzeko paperontziak jarriko dira aurki Agenda 21en parte hartzen duten ikastetxeetan. Egitasmo hori udalerriko ikastetxeekin 2014-2015 ikasturtean egindako bileretan sortu zen. Guztira, 9 paperontzi instalatuko dira ikastetxe guztietan.\n2015ean jasotako hondakin-kopuruak:\nPapera- 198. 307 kg\nBeira- 110. 416 kg\nOntziak- 114. 162 kg\nGainerakoa- 2. 646. 625 kg\nHondakin handiak- 113. 520 kg\nArropa - berriz erabiltzeko - 30544 kg\nOlioa- 7. 878 kg\nPilak- 318 kg.\nTonerra- 62 kg.\nKartela ikusi (PDF 2,10MB)


Portugalgo osasun sisteman presioa egiteak murrizketa gehiago ekar ditzakeela dio ministroak - EBko berriemaileak\nPortugalgo osasun ministro nazionalak astelehenean (urriak 26) ohartarazi zuen herrialdeko osasun zerbitzu nazionalak presio larria jasan zuela eta neurri murriztaile gehiago etorriko zirela zainketa intentsiboetako gaixoen kopurua errekorrera iritsi ahala. idatzi Sergio Goncalves Victoria Waldersee.\n"Portugaldarrak eta osasun zerbitzu nazionalak lehen baino hobeto prestatuta dauden pandemiari erantzuteko, Portugaleko egoera - beste leku batzuetan bezala - larria da", esan du Marta Temido Osasun ministroak prentsaurrekoan.\nGobernua "prest dago udalerri berriak neurri murriztaileagoekin estaltzeko", gaineratu du.\nHerrialdeko Iparraldeko hiru udalerri blokeatu ziren joan den ostegunean, eta ezinbestekoak ez diren eskualdeen arteko bidaiak debekatu zituzten urriaren 30etik azaroaren 30ra, Santu Guztien jaiegunetan transmisio arriskua murrizteko.\nAstelehenera arte 1,672 pertsona zeuden ospitalean, 240 zainketa intentsiboetako unitateetan (ZIU) - apirilean 271ko gailurretik gertu.\nTemandak esan duenez, osasun sistemak, pandemiaren aurretik Europan 100,000 biztanleko arreta kritikoetarako ohe kopuru txikiena zuenez, gehienez 800 COVID-19 paziente har ditzakete ZIUetan.\nEgungo joerak ikusita, kopuru horren erdia baino gehiago helduko litzateke datorren astean, ohartarazi du ministroak.\nPortugalek 121,133 koronabirus kasu eta 2,343 heriotza salatu ditu guztira.\nEguneroko kasu berrien azken kopuruak - larunbatean 3,669ra iritsi zirenak - apirilean herrialdearen aurreko gailurra hirukoiztu dute, baina probak ere proportzio berdinarekin biderkatu dira.\nHerrialdeko ospitaleratzeen eta heriotzen bidesariak apirileko mailak gainditu ditu, arrisku handiagoa duten adin-taldeen artean oraindik antzematen diren kasu berrien kopurua nabarmen islatuz, osasun agintariak kezkatuta. Ospitaleratze eta heriotza gorakadak ez daude probak handitzearekin lotuta.\nParlamentuak ostiralean bozkatu zuen 70 eguneko epean urruntze soziala zaila den espazio publikoetan maskarak derrigorrezkoak izatea, laster legea indarrean jarriko den neurria.\nIndiaDuela egun 4


Cherokee konderria (Texas) - Wikipedia, entziklopedia askea.\nCherokee konderria (Texas)\n2.727,03 km2 (%99.13)\n24,03 km2 (%0.87)\nCherokee konderria (ingelesez: Cherokee County) Texasko konderri bat da, Ameriketako Estatu Batuetan. Hiriburua Rusk da. 2010eko zentsuaren arabera 50.845 biztanle zituen, Cherokee kilometro koadroko azaleran.\nCherokee konderriak 2.751,06 kilometro koadro ditu. Horietatik 24,03 ura dira. Beste 2.727,03 lurra dira. Biztanleria dentsitatea 18,48 da.\n2010eko zentsoan bizi ziren 50.845 pertsonetatik 42.391 txuriak edo hispanoak dira. Horietatik hispano edo latino kategorian 10.499 dira. 7.401 beltzak edo afroamerikarrak. 125 amerikar natiboak ziren eta 6 Hawaii edo Pazifikoko irletako natiboak. 221 asiarrak ziren. Bestelako arraza bat kategorian 36 biztanle daude. Bukatzeko euren burua arraza bat baino gehiagotan 665 pertsonek kokatzen zuten.\nOrriaren azken aldaketa: 14 abendua 2019, 08:50.


Gipuzkoako museoak - Museos de Gipuzkoa: San Telmo Museoa : La exposición "Hoy toca el Prado" en el Museo San Telmo; Fernando Pérez Suescun\nOtsailaren 12ra bitarte San Telmo Museoko Laborategian zabalik egongo den Prado eskura erakusketaren harira hitzaldia antolatu du museoak. Fernando Pérez Suescun izango da hizlaria, El Prado Museoko Hezkuntza saileko Eduki Didaktikoen arduraduna.\nPrado eskura erakusketa Pradoko Museoak behar bereziak dituzten publikoei zuzentzen dien El Prado para todos programaren barruan kokatuta dago. Programa hau eta bera osatzen duten jarduera motak aurkezteaz gain, estatu mailan eta nazioartean hainbat museoek burututako ekimen ezberdinak aztertuko ditu hitzaldi honetan Suescunek, bildumetako margolanak ikusmen arazoren bat daukaten pertsonei gerturatu asmoz. Horretarako, Prado Museoak erakusketa irisgarri hau nola prestatu duen azalduko du, eta baita aukeratutako piezen erreprodukzio prozesua nolakoa izan den, bereziki Donostian ikusgai eta ukigai jarritako San Telmo Museoaren bildumako Zuloagaren Hamarretako.\nPérez Suescunen hitzaldia 19:00etan izango da, sarrera librearekin lekuak bete arte.


2020-12-18 - Oarsoaldeko Hitza : Oarsoaldeko Hitza\nJose Manuel Inziarte 'Buto' euskal presoa El Dueso espetxera lekualdatuko dute\nTopas espetxean (Salamanka) aurkitzen da Inziarte, Euskal Herritik 473 kilometrora.\nDemokraziaren alde egitera deitu dute eragile sozial, politiko eta sindikalek\nBihar, larunbata, 13:00etan elkarretaratzera deitu dute Bilgune Feminista, Oreretako Asanblada Feminista, Sare, Gure Esku, LAB, ELA, CCOO, ESK, Steilas, Ernai, Podemos, Ezker Anitza-IU, PCE/EPK eta EH Bilduk, 13:00etan Udaletxearen aurrean.\nBateragune auzia errepikatu, eta Sonia Jacinto berriro epaituko dute\nHondakinak ateratzeko ordutegia luzeagoa izango da Gabonetako jai bezperatan\nHondakinen bilketa zerbitzuaren ordutegian aldaketak egingo dituzte. Bilketa goizean egingo dute egun horietan.\n[Ekarrizketak] Beñat Mayo eta Yue Riveira.\n[Erreportajea] Herriko gazteen hitza jolasgune bilakatuz\nAdingabeek zer nolako herria nahi duten argi dutela frogatu dute. Herrigintzari dagokionez asko dute esateko, baita euren eskuz egiteko ere. Donibanen jolasgune bat eraiki dute, eta San Pedron bidean dira.\nMantenu lanak egin dituzte herriko hainbat auzotan\nAltzibar, Arragua, Elizalde, Ergoien, Karrika eta Ugaldetxon lan txikiak egin dituztela jakinarazi du udalak.\n"Demokrazia" aldarrikatuko dute bihar, 'Bateragune'-koekin elkartasunez\nElkarretaratzea egingo dute bihar eguerdian. Arnaldo Otegi, Sonia Jacinto, Miren Zabaleta, Arkaitz Rodriguez eta Rafa Diez berriro epaituko dituzte.\n2021eko aurrekontuak aztertuko dituzte astearteko plenoan\nKomertzio, zerbitzu eta ostalaritza zerbitzuentzako diru laguntzak ere aztertuko dituzte abenduari dagokion ohiko plenoan.\nOKEko taldeek urteko azkeneko partidak jokatuko dituzte\nRealaren bigarren taldearen bisita jasoko du talde nagusiak, bihar. Oiartzun B, berriz, Barakaldora joango da etzi.\nLantokira Bizikletaz egitasmoa gorpuzten ari da\nLehen fasean langileen eta enpresen iritziak bilduko dituzte. Bigarrenean enpresa batean esperientzia pilotua abiatuko dute.\n'Bateragune auziko' bostak berriz ere epaituko dituztelako, elkarretaratzea bihar Lezon\nHerriko hainbat eragilek deitutako elkarretaratzea egingo dute eguerdian Gurutze Santuaren plazan. Lezoarrak bertaratzera deitu dituzte.


2017ko ordenantza fiskalak, onartuta - Bergara - Goiena.eus\n2017ko ordenantza fiskalak, onartuta\nJulen Iriondo 2016-10-25 15:03\nBergaran osoko bilkura izan zen atzo, eta bertan onartu zituen udalbatzak 2017rako ordenantza fiskalak. Gobernuak bakarrik bozkatu zuen alde, baina oposizioak ere nabarmendu zuen hainbat puntutan adostasunera iristeko gai izan izana.\nAtzoko osoko bilkuran 2017ko ordenantza fiskalei dagokienez lortutako adostasun maila azpimarratu zuten EAJk eta EH Bilduk: "Hainbat puntutan adostasunera heldu gara, eta hori aipatzekoa da. Denon lanari esker izan da, oposizioaren eta gure lanari esker", zioen Elena Lete alkateak; "Guk, Gobernuan egon ginen zortzi urteetan ez genuen inongo ekarpenik jaso, eta ez dugu konpartitu izan oposizioa egiteko modu hori. Beste modu baten sinesten dugu eta hori nahi dugu aurrera eramatea, eta hori egiten saiatzen gara", EH Bilduko Leire Iruinek.\nEta adostasun handiagoa ere posible zatekeela azaldu zuen EH Bilduk, eta lortu ez bada EAJk gauzak lantzeko nahikoa denbora eman ez dielako izan dela; hori zuzentzeko eskatu zuen koalizioak.\nOrokorrean, zergak KPIa adina igoko dira datorren urtean; KPIa negatiboa bada, ez da aldaketarik egongo aurtengoekiko. Badira, ordea, salbuespen batzuk, eta hobarietan ere izango dira aldaketak.\nTarifa sozial berria ezarri dute Agorrosinen, eta neurri bera aplikatuko dute Osintxuko, Angiozarko eta Oxirondoko ludoteketan ere. Azken hori izan da EH Bilduk EAJrekin adostutakoetako puntu bat. Beste batzuk aipatzen hasita, koalizioa pozik agertu zen energia efizientzia ikuspegitik etxebizitza birgaitzeagatik jaso beharreko hobaria %100ean mantentzearren; %70era jaistea ei zen EAJren asmoa. Ekonomia jardueren gaineko zergan ere %25eko hobaria adostu zuten, enpresaren tamainaren arabera euren lantaldea %10 edo %20 handitzen duten enpresentzat. "Hasiera batean zegoen planteamenduarekin ikusten genuen enpresa txikia kaltetua ateratzen zela, eta eskatu genuen proportzionala izatea, enpresa txikia babestu ahal izateko, eta azkenean lortu da", zioen EH Bilduko Iruinek.\nDesadostasunei dagokienez, EH Bilduk eskatu zuen aurtengo %20ko igoera zuzendu eta Agorrosingo tasak %10 jaistea. Azaldu zuten igoerarekin abonatuen %8 galdu dituela Agorrosinek, eta, horrela, %20ko igoerarekin zerbitzuaren defizita 180.000 euro murriztetik –Gobernuak helburu jarritakoa– nahikoa urrun geratuko direla; alkateak, ostera, Agorrosingo kirol jarduera mantendu egin dela zioen, eta erlatibizatu egin zuen bazkide galera: "Agian, hortik atera direnak dira erabiltzen ez zutenak, bazkide zirenak baina erabiltzen ez zutenak. Besteek jarraitu egin dute, eta hori demostratu da urtean zehar", zioen alkateak. Eta Leire Iruinek, berriz: "Autofinantzaketa dutela helburu, baina ez da pribatua; zerbitzu publiko bat da eta izaera hori mantendu behar zaio, eta tasen %20ko igoera batekin hori ez da mantentzen".\nZenbakiak laster izango dituztela baina alkateak itxaropena agertu zuen iazko igoerak balioko duela Agorrosinen defizitaren neurri gabeko goranzko joera eteteko. 2017an %1 igoko dira Agorrosingo prezioak. Horrez gain, Elgetako eta Antzuolako Udalek finantzaketan parte hartzeko adostasunik lortu ez eta Bergaran ez erroldatutakoen errekargua %25etik %30era pasatuko da.\nBestalde, trakzio mekanikoko ibilgailuen gaineko zergan emisiorik gabeko ibilgailuek %95eko hobaria izango dute, eta hibridoek %80koa.\nIrabazik hainbat emendakin aurkeztu zizkien ordenantza fiskalei, baina gehienak atzera bota zituzten, nahiz eta zenbaitek EH Bilduren babesa jaso, ez horrela Gobernuarena. Azokara bertako produktuak eta produktu ekologikoak eramaten dituzten baserritarrei tasan hobaria aplikatzea eskatzen zuena izan zen horietako bat. Alkateak azaldu zuen ezin dela gehiago handitu kaleko dendariek duten desabantaila azokakoekiko: "Kaleko dendariek nahiz eta hemengo produktuak saldu eta batzuek ekoiztu ere bai, beste baldintza batzuk dituzte. Azokako baldintzak hobeak dira, eta hori mantendu egingo dugu. Azokako tasaren igoera KPIa izango da, izatekotan", zioen alkateak.\nAiert Lizarraldek azaldu zuen, orokorrean, benetako lan on bat egitetik oso urrun daudela Bergarako Udalean: "Agintaldi hasieran eskatu genuen gai garrantzitsu denetan mahai sektorialak sortzea, baina ez zegoen inongo asmorik. orduan, iristen zara ordenantza fiskal hauetara eta konturatzen gara ez dugula lanketa handirik egin".\nAzkenean, Gobernuaren aldeko botoekin eta oposizioaren kontrakoekin onartu ziren 2017rako ordenantza fiskalak.


2. 1940-1968 bizkaiera saiakera-liburuak onaind 0319\n3. 1969-1990 bizkaiera saiakera-liburuak onaind 0165\nKonta ezin-alako doai, mesede ta ikuskizunez ornidua, trinkatzen eban atz artean lez maitasun laba gorian.\n4. 1969-1990 euskara batua ikasliburuak j. kalzada 0276\nGerrasketan habilak ziren eta beldurra sartzen zieten etsaiei ikaragarrizko erraztasunez ibiltzen bait ziren mendi eta haitz arteetan.\n5. 1969-1990 euskara batua haur-/gazte-literatura i. azkune 0134\n6. 1969-1990 euskara batua saiakera-artikuluak sm 0272\nHemen, zubitxoa igaro errekaren bestaldera eta bidean aurrera abiatu, Beillotxa eta Haitzabalen barreneko haitzartetik errekondoan zeharka.\n7. 1969-1990 euskara batua saiakera-liburuak kirolak 1975 0032\nOlatua orroaka sartzen zen haitzartera, eta mila oihartzunetan errepikatzen zen zarata sorgorra ateratzen zuen.\n9. 1969-1990 zuberera antzerkia casve ibañeta 0181\n10. 1991> euskara batua haur-/gazte-literatura m.e. ituarte 00100\nEgun batean, lau neba-arrebek Basajaun hiltzea pentsatu zuten haitzarteren batean behera botaz. Eta halaxe egin zuten.\n11. 1991> euskara batua literatur prosa betiko loa 0051\nAte aurrean pasabide estu bat zegoen, haitzarte baten gaineko zubitxo baten antzekoa, etxeko hormaren eta ezponda ertzaren arteko hutsartea betetzen zuena.\n12. 1991> euskara batua saiakera-liburuak j.a. berriotxoa 0029\nBere hondoa Opakua haitzartea eta Maeztu haranak batzen dituen ibilbideak zeharkatzen du.\n14. 1991> euskara batua saiakera-liburuak lantziri 0079\nBide hau Intsola errekako haitzartetik aspaldian iragaiten da eta bidearen zati handi batean ikus daitezke oraino maiz ongi ageri diren harlauzak, seguraski jatorriz erdiarokoak (J.L. Tobie).\n15. 1991> euskara batua saiakera-liburuak lantziri 0214\nHaien oinetan sortzen dira Holtzarteko eta Olhabidiako haitzarte sakonak.


Han eta hemen: Isiltzeak ez du deus onik\nBakar batzuetan, isiltasuna erabaki bat izan daiteke, kontestazio moldeko zerbait.\nGaurko egunean, desobedientzia pazifikoak eta holakoak modan baitira, manifestaldi berezi batzuk ere ikusten dira, karrika izkinetan 'cercle de silence' deitzen direnak. Egia erran, kasu honetan isiltzeak zentzu bat hartzen du. Hortik isiltzeari balio berezi bat ematen diogu, protestarena hain zuzen eta hau, iduriz, bilakatzen ari da komunikatzeko molde bat. Baina nekez ulertzen dut, nola komunika daitekeen molde horretan, edo behar dela bederen aitzinetik mezu bat noizbait zabaldu.\nFenomeno berri eta bitxi hau bazterturik, nire ustetan, isiltzeak ez dakar deus onik. Ez inposizioz gertatzen denean, ez erabakiz edo hautuz. Oraino gutxiago, eztabaidetako eta erabakietako partaide osoa zarelarik. Eta nekez ulertzen dut isiltzea, kolektiboa delarik, hortik urrunago larria iduritzen zait.\nZergatik ukatu komunikatzea besteekin, gure izaerak berak gutaz komunikazio izakiak egiten gaituenean? Zergatik ez adierazi pentsatzen dena, ikusmolde bat, egiteko molde desberdin bat eta, horren onuraz konbentzitua izanez gero, zergatik ez tematu piska bat edo anitz onartarazteko?\nMinoritatean izateak, arrazoia sekulan edo gutxitan izateak, entzuna ez izateak, trabatua izateak, denek partekatzen ez duten iritzi bat izateak, nik dakita, deusek ez du justifikatzen mututzea. Alderantziz, zure ideiez segur bazira eta onak izan daitezkeela pentsatzen baduzu, orduan, ez duzu isildu behar, sekulan.\nEta nekatzen denean, eztabaidak ez duenean deus ematen, hitzak agortzen direnean eta egunak dorpeak bihurtzen, bilatu beste bide bat, bilatu beste molde bat. Bederen isiltzearen erabakitzea ez dadila amor ematearen adierazle izan. Oroz gainetik, isiltzea ez dadila mehatxu gisa erabil, horren ondorioa isiltzen denaren kaltetan baizik ez baititaike gerta..\nGure aitzinekoak isildu izan balira nekeziaren aitzinean, ez dakit nun egonen ginatekeen, ez eta nolako mundua biziko ginatekeen.\nEspero dut ondokoak ere, ez direla mutu geldituko, gai, egoera eta egite ororen aitzinean.\nEta edozein izanik ere gure buruei ematen diegun/dieten prezioa edo aitortuko zaizkigun arrazoinak eta bideak, funtsezkoena ez dezagun begi bistatik gal sekulan, mundu polychromo honetan, guziak akuarium berean ari garen heinean, esperantza berdintsuekin.\nArgazkia: No title Egilea: Payalnic


Lasterkariaren benetako balentria - Gipuzkoako Hitza\n2019, urriak 04 Albisteak, gipuzkoa, Kirola 265\nLasterketaren azken txanpa zen. Bederatzi kilometroko jaitsiera baino ez zitzaion falta Gorka Zubeldiari (Alegia, 1970). Antolakuntzako kideak walkie-talkie bidez hitz egiten ari ziren. Izan ere, denboraz kanpo zihoan. “Baina nire hankari begiratu zioten, eta jarraitzen utzi zidaten”, azaldu du Zubeldiak berak. Lasai-lasai zihoala gaineratu du. “Eta Chamonixeko helmugan ez nuen espero hainbeste jende”. Mont Blanceko ultratrail lasterketako lehen korrikalariak iristear zeudenez —171 kilometro dauzka proba horrek, eta 101 kilometrokoa da CCC lasterketa, Zubeldiak egindakoa—, 3.000 lagun inguru zeuden helmugan. “Niretzat ezustekoa izan zen guztiak courage [kemena] hitza errepikatzen entzutea”. Hala hartu zuten helmugan. Bertan eseri zen helmugako marra zeharkatu zuenean, eta protesia kendu zuen. Argazkilariei bizkarra emanda, harrera hura eskertu nahi izan zien ikusleei.\nAlegiarrak joan den abuztuan egindako balentriaren amaieraren lehen atala da hori. Egindakoaz jabetu zenekoa da bigarrena. “Helmugan eserita geunden bikotekidea eta biok, eta Columbia kirol arropa etxeko zuzendaria itzultzaile batekin etorri zitzaigun, sakelakoa eskuan zuela. Helmugan ateratako argazkia erakutsi zidan, eta eskerrak eman zizkidan irudiagatik”. Are gehiago, eskerrak eman zizkion Columbia Mont Blanceko ultratrailaren babeslea denetik “inoiz izandako unerik hunkigarriena” eskaintzeagatik. “‘Egin duzuna ikusi izan ez banu, ez nukeen sinistuko’, esan zidan”. Denbora muga igarota eduki arren lasterketa amaitzen uzteagatik eskerrak eman zizkion Zubeldiak ere.\nAlegiarraren bizitzako historiaren amaiera da aurreko kontakizun hori, baina ez dago hasierarik gabeko amaierarik, eta hasierako pauso haien aldarria egin du Zubeldiak berak. “Aurten egindakoa ez da txiripa izan; urte asko daramatzat mendi martxak eta lasterketak egiten. Sufrimendua egon da aurretik, odola hankaondoan, kailuak… Negarrez hasi arteko mina ere bai”. Alabaina, “amodio propioa” gailendu izan da beti, aurrera egin du, eta haren hitzetan ez dago drama zantzurik.\nLana eta kirola, gakoak\n2003an istripua izan zuen Zubeldiak, eta eskuin hankaren zati handi bat galdu zuen. Metalaren arloan ari zen lanean orduan, baina urtebete egon zen lanik egin gabe; muinoia edo hankaondoa ondo sendatu zitzaion arte ez zuen jarri lehenengo protesia. Lan egiteko unea iritsi zitzaiola pentsatuta, orduan hasi zen bila, eta Katea Legaian egin zioten lekua, Tolosan. Indarrera joan zen gero, Beasainera. “Beste guztiek bezala lan egin nezakeela jabetu nintzen han, eta orduan ikusi nuen kirola egiteko gai ere banintzela”.\nGogoan du Oscar Pistorius lasterkariaren bideoak ikusi zituela Interneten; 2010 ingurua zen. “Bi hankak falta bazituen ere, protesiekin egiten zuen korrika, eta normalekin korrika egitea lortu zuen 2012ko Londreseko Olinpiar Jokoetan. ‘Nik zergatik ez?’ pentsatu nuen hura ikusita”. Mendi martxak egiten hasi zen urte hartan bertan, oinez, protesia “irmoegia” baitzen korrika egiteko.\nAzken urteotan erabili dituen protesien atzera begirakoa egin du Zubeldiak. Gizarte segurantzaren bidez lortu zuen lehenengoa, eta gogoan dauka “gogorra” zela. “Txikitu egin nuen, ezin bainaiz geldirik egon; indar gehiegi egiten nuen. “Mugimendu gehiago” egiten uzten zion beste bat eduki zuen ondoren. “Ibiltzean nahiz korrika egitean kolpeak gehiago leuntzen zituen hark”. Eta beste hainbat protesi ere erabili ditu ordutik. Behin korrika egiteko hautua eginda, protesien merkatuan ikertzen hasi zen alegiarra, eta kolpeak leuntzeko gaitasunari erreparatu zion, batik bat. “Aldapa gora nahiko erraz joan naiteke, baina, kolpeak leuntzeko sistemarik gabe, zailagoa da beheraka joatea, berehala irristatu edo aldeetara joaten zarelako”.\nBidean ikasiz, alegiarrak kolpeak leuntzeko sistema hobea duen protesi bat erabili du azken bi urteotan. Gizarte segurantzatik kanpo gelditzen dira halako protesiak, eta Zubeldiak berak erosi zuen. “Nirea ez da bereziki garestia; 9.000 euro balio du”. Alabaina, protesi gogorrarekin egin zuen lehen mendi lasterketa, Tolosako 14 Orduak, eta gogoan du muinoia odoletan amaitu zuela.\nAitortu du Mont Blanceko balentriaren ondoren zorion mezuak jaso dituela batean eta bestean, eta Txinako lasterketa batera ere gonbidatu dute. Zegama-Aizkorri mendi maratoia da, ordea, begiz joa duen hurrengo erronka. Ez dauka lan erraza, ordea, 5.000 lasterkari inguruk ematen baitute izena eta hirurehun dortsal baino ez baitituzte banatzen.\nBeste proiektu bat ere badauka buruan: “Ahal beste lasterketa solidariotan parte hartzea.Urritasunen bat dugunoi lasterketetan tokia egitea nahiko nuke; helmugan guretzat txapel edo oroigarriren bat egotea. Are gehiago, urritasun fisikoren bat dugunontzat probak sortzea nahiko nuke”. Asturiasera (Espainia) joango da azaroan, lagun itsu bati bisita egitera. Mendian korrika aritzen da lagun hori ere, gidaririk gabe, makulurik gabe. “Eta gure artean sarea sortzen badugu, aukera gehiago izango dugu”.\nZubeldiak 28 orduko korrikaldia egin zuen Alpeetan, Mont Blanc mendiaren magalean. Lan askorekin trabei aurre eginda, bete du ametsa, horrelakoak baitira alegiarraren benetako balentriak.


Soineko paisaia artxiboaren aurkezpena bihar Igartubeitin . diariovasco.com\n'Soineko paisaia' artxiboaren aurkezpena bihar Igartubeitin\nArtxiboa. Soinu artxibo berri baten aurkezpena bihar Igartubeitin. / GALILEA\nLarunbatean inauguratu eta abenduaren 18ra arte izango dugu Igartubeiti Baserri Museoan\n23 septiembre 201609:19\nMartxa gogoz hartu dute Igartubeitikoek hilabete honetan eta asteburuari dagokionez ekintza desberdinak aurrera eramango dira, ohiko bisitaz gain: «Soineko paisaia» soinu artxiboaren aurkezpena eta familien topaketa eta tailerra izango ditugu larunbatean Ezkio-Itsasoko altxor honetan.\n«Soineko Paisaia» (2009-2015) Gipuzkoako ehun burutik gorako artaldeen zintzarri hotsen artxiboa dugu. Proiektu hau Nader Koochakik burutu du eta inaugurazioa larunbatean eguerdian aurrera eramango da, honetan Koochaki bera Igartubeitiko interpretazio zentruan egongo delarik bere lana aurkezten.\nGurasoen topaketa eta haurrentzako tailer didaktikoa\nEhun burutik gorako Gipuzkoako artaldeen zintzarri hotsen soinu artxibo bat da Soineko Paisaia, 2008an abiatu eta, orain arte, ehun soinu grabaketa inguru bildu dituena. Grabaketa bakoitza, landa-laneko ohar koaderno baten gisan, fitxa banarekin osatzen da. Fitxa horietan, artzaina eta artaldea identifikatu, lokalizazioaren berri eman, grabaketa baldintzak aipatu eta egoeraren eta gaiaren gogoetak txertatzen dira.\nEgitasmo hau, Gipuzkoako Foru Aldundiaren laguntzarekin, artzaintzaren gaia jorratzeko, 2008. urtean zabaldutako lan-ildo zabalago baten parte da. Lan-ildo hori adarkadura nagusi bik egituratu zuten, artzaintzaren jarduera, pentsamendu mendebaldarraren oinarrizko eskemaren eredu gisa hartuz (subjektu-bitartekari-objektu hirukoa) eta euskal kulturaren irudi esanguratsu bezala.\nErakusketak Gordailuatik, Gipuzkoako Foru Aldundiko Kultur Ondare Higigarriaren Zentrotik ekarritako zortzi zintzarrien bilduma elkartzen du. Hau guztia larunbatetik abenduaren 18ra arte egongo da Ezkio-Itsasoko Igartubeiti Baserri Museoan.\nNader Koochaki (1983, Donostia) soziologian lizentziatua da eta 2008 urtetik aurrera artearen alorrean garatu du bere lana. Bideoaren, argazkiaren eta soinuaren alorrean ekarpen nabarmenak egin ditu. Orain arte, Naderren lanak ondorengo lekuetan erakutsiak izan dira: Arteleku, Arabako Lurralde Historikoaren Artxiboa, Donostiako Cristina Enea Fundazioa, Bilboko Bizkaia Aretoa, Egiako Kultur Etxea, Miarritzeko Mediateka, Baionako Euskal Museoa, Bilboko Club Le Larraskito, Bartzelonako Antoni Tàpies Fundazioa, Gasteizko Artium Museoa, Dubaiko MOP, Londreseko Edge of Arabia eta Donostiako Tabakalera. Artista desberdinekin kolaborazio lanak ere egin ditu.


BAIONAKO ATXILOTZE ESPARRUKO MEMORIA HISTORIKOA BERRESKURATUZ | herria | GAUR8\nBAIONAKO ATXILOTZE ESPARRUKO MEMORIA HISTORIKOA BERRESKURATUZ\nBaionako Polo Beyris auzoa bertan 1939etik 1947ra egon zen atxilotze esparrua eraistean sortu zen. Egun etxeak eta parkeak dauden tokian espainiar Estatuko errefuxiatuak, soldadu afrikar eta alemaniarrak, eta kolaboratzaileak izan zituzten preso. Elkarrek esparruko historia ezagutzera emateko liburua argitaratu du.\nIdoia ERASO Eguneratua:\nEsparrutik preso alemaniarrak atera eta gutxira, dena eraitsi eta ez zen inolako oroitzapenik gelditu. Herriko Etxeak lur eremua hartu eta auzo berri bat eraiki zuen: etxez, parkez, kirolgunez, dendaz... betetako Polo-Beyris\nElkarrek atxilotze esparruaz argitaratutako liburuak datu berriak azaleratu ditu. Esparruaren historia bereziki da ezezaguna: Estatu frantseseko beste guneei buruz liburuak idatzi izan dira, baina Baionakoa alde batera utzia izan da\nLekukotasun ugari jaso dituzte, baita Euskal Herritik kanpokoak ere, bereziki presoak lanera eramaten zituzten Landetakoak. Maroko eta Aljeriako bi lagunek ere parte hartu dute: beraien aiten bizipenak kontatu dituzte\nEsparruaren gaineko egungo ezezagutza azaltzeko, arrazoi politikoak, historiografikoak eta pertsonalak ere aipatu ditu John Guse egileak. Presoetako askok, adibidez, ez dute interesik izan bertan bizitako sufrikarioa gogora ekartzeko\nGarai gatazkatsua zen Polo Beyris auzoko esparrua ireki zenekoa; gerrak, diktadurak, armistizioak, epaiketak, okupazioak... ziren nagusi, eta horren erakusle da Baionako gunea. Lehenik 1936ko Gerra bukatuta Estatu espainiarretik ihes egindako errefuxiatuak hartu zituen guneak; gero, II. Mundu Gerrako nazien okupazio garaian, kolonietako frantses soldaduak; ondoren, alemaniarrekin kolaboratu zuten inguruko biztanleak; eta, azkenik, gerra preso gisa hartutako soldadu alemaniarrak. Datu zehatzak lortzea ezinezkoa bada ere, guztira 9.000 pertsona inguru izan zirela kalkulatzen da. Historia gogorra eta gure memorian atxiki beharrekoa.\nPolo Beyris Esparruko Memoriaren Aldeko Kolektiboko Michele Degorce, Philippe Durut, Claire Frossard eta John Gusek idatzi dute, “Polo Beyris, un camp oublié à Bayonne, 1939-1947” (Polo Beyris, esparru ahantzia Baionan, 1939-1947). 2012an kolektiboa sortu eta urte eta erdira argitara emandako liburuxka abiapuntu hartuta, urteetako lanaren ondoren argitaratu da orain liburua. Gunean izan ziren lau esparru ezberdinen historia jaso dute hitz eta irudi bitartez, bibliografia osatu batekin eta 25 eranskinekin. Zifrak, datak, presoen izenak eta jatorriak, irudi ikonografikoak... ere bildu dituzte.\nGaraian aberatsen etxeek inguratzen zuten esparruak lau garai administratibo izan zituen. Esparru bilakatu baino lehen polo zelaia zena, Estatu espainiarretik ihesi heldutako pertsonak biltzeko gune bilakatu zen 1939an, gerraren azkenetan. Bi trenetan Baionara heldutako 600 errefuxiatuak biltzeko tokia izan zen otsail eta irail artean. Herriko Etxeak ez zekien hainbeste jenderi aterpea nola eman, eta lizeo bat egiteko erosia zuen eremura eraman zituen. «Bertan eraikin bat eta zalditegiak zeuden. Gunea itxi eta eta haurrak, emakumeak eta adinekoak bertan sartu zituzten, ez zen gizonik. Izan ere, gizonak, lan esparruetan edo Languedoceko hondartzetan zituzten. Bi haur jaio ziren eta hogei bat heriotza ere izan ziren, ia denak haurrak», azaldu du Degarce baionarrak. Irailean berriz ere trenetan sartu eta Estatu espainiarrera igorri zituzten. «Hortik aurrera gertatu zenaz ez dakigu ezer, joan zirela dioten artxiboak dauzkagu, baina hortik goiti fitsik ez, mugara heldu zirela dioten dokumenturik ere ez dugu. Beharbada beste aldeko artxiboetan zerbait bada», esplikatu du idazleak.\nBigarren garaian polo zelaia konfiskatu eta esparru bilakatu zuten. Alemaniarrek, kolonietako soldadu presoak lanean jarri eta 60 barrakoi inguru eraiki zituzten, inguru guztian heziak jarriz eta puntetan behatokiak; esparruari “Frontstalag 222” izena eman zioten. 1940an hartu zituen lehen presoak, 1944ko agorrilean ateak ireki eta denak kanpora atera ziren. 4.000 eta 5.000 pertsona inguru izan ziren tarte horretan esparruan, gehien-gehienak magrebtarrak ziren, baina Saharaz hegoaldeko kolonietako eta Frantziaren mendeko beste herrialde batzuetako soldaduak ere baziren tartean.\nPresoak lan egitera behartzen zituzten, eta, hala, gehienak Landetara eramaten zituzten arbeitskommandos izeneko taldeetan, egurra moztera. Beste batzuk Hendaiako geltokira eramaten zituzten, Espainia frankistak Alemania naziari ematen zion burdina, ikatza... tren batetik bestera lekualdatzeko. Baldintzak oso txarrak ziren, janaria urria eta eritasunak nagusi ziren presoen artean, bereziki tuberkulosia.\n1944an soldaduei ateak ireki eta biharamunean bertan, alemaniarrekin kolaboratu izanagatik salatutakoak sartu zituzten preso, 800 bat pertsona, 1945eko buruilera arte. «Kolaboratzaileek epaitegi eta komisioen aitzinetik pasa arte itxaroten zuten esparruan. Kondena txikiak zirenean, Baionan gelditzen ziren, eta, luzeagoak zirenean, aldiz, Gurseko esparrura bidaltzen zituzten», azaldu du baionarrak.\nAzkenik, 1945eko apiriletik 1947ra preso alemaniarrak izan ziren esparruan. Ondoren, gerra presoen arazoa konponbidean jarri eta Alemaniara itzuli ziren gehienak. «Baionan gehien sufritu zutenak gerra preso alemaniarrak izan ziren. Genevako Gurutze Gorriko artxibategietako argazkietan baldintza ikaragarrietan ikus daitezke: kontzentrazio edo sarraski esparruetako presoak dirudite», laburbildu du liburuaren sorkuntzan parte hartu duen Guse historialari estatubatuarrak.\nHandik gutxira esparrua eraitsi zuten, eta ez zen inolako oroitzapenik gelditu. Herriko Etxeak lur eremuak hartu eta etxez, parkez, kirolgunez... osatutako auzo berri bat eraiki zuen.\nMilaka pertsonen bizigune izan zen atxilotze esparruaren memoria historikoa berreskuratzeko lanak ia zerotik abiatu behar izan zituen kolektiboak. «Baionako esparruaren historia oso ezezaguna da. Frantzian dauden beste esparruei buruzko liburuak idatzi izan dira, baina hau guztiz alde batera utzia izan da. Liburuan jasotako datuak guztiz berriak dira, baita historialarientzat ere», nabarmendu du amerikarrak.\nII. Mundu Gerran aditua den Gusen ustez, ezezagutza horren arrazoiak hiru ataletan banatzen dira. Lehenik, norbanakoekin lotutakoak daude: «Preso izan zirenek edo ez zuten gogorik pasatutako sufrikarioa kontatzeko, edo, salbuespen gutxi batzuk kenduta, ez zitzaien aukerarik eman». Bigarrenik, arrazoi politikoak daude, 1960an Estatu frantsesaren eta Alemaniaren arteko hurbilketa eman ostean, «ez baitzuten gerra presoez hitz egiteko gogorik». Euskal politikarien nahiak ere izan du eragina: «Gaia ezkutatu egin da, nire ustez, naziekin kolaboratu izanagatik bertan atxilotuta egonkako maila guztietako jendea zegoelako». Azalpen historiografikoa ere eskaintzen du Gusek: «Esparruez ikerketak egin ziren 1990 inguruan, baina bereziki holokaustoarekin eta juduen deportazioekin izan zuten lotura ikertu zen. Baionako esparruan, aldiz, ez zen horrelakorik izan». Izan ere, 1942an atxilotutako juduak zuzenean Bordelera igorri zituzten, eta handik Auschwitzera edo beste sarraski esparruetara.\nBaionako atxilotze esparruak ezaugarri bereizgarri bat izan zuen ikertuak izan diren edo inguruan diren beste esparruekin alderatuta: lau garai administratibo izan zituen. Hiriaren barnean bertan, aberatsen etxeez inguratuta, polo zelai bat zen tokian kokatuta izatea ere izan zuen bereizgarri. «Normalean bakartutako lekuetan izaten ziren atxilotze esparruak. Horregatik ere bada berezia hain ahantzia izatea», nabarmendu du Gusek.\nArrazakeria eta xenofobiarekin loturiko beste arrazoi batzuk ere bihurtzen dute berezi Baionako esparrua. 1938an eta 1939an Gobernu frantsesak “gizatxar” gisa definitu zituen errefuxiatu austriarrak, espainiarrak... Jean Ybarnegaray baxenabartarra 1930ko hamarkadan politikari garrantzitsua izan zen, eta, Vichyko Gobernuaren garaian, ministro. Bere influentziaren ondorioz, “gizatxarrak” Biarnoko Gurseko esparrura igorri zituzten. «Bera izan zen Baionan 1939an ziren errefuxiatuak Espainiaratuak izatearen erantzuleetako bat. Eskuin eta eskuin muturreko joera bazen gurean, eta ez zuten ‘horrelako’ jenderik nahi Euskal Herrian», azaldu du historialariak. Nahiz eta herritarren beste parte handi batek kontrako ikuspegia izan. «Errefuxiatuak laguntzen zituzten, umezurtzak etxean hartu... Bien arteko nahasketa ematen zen, baziren ere abegi ona zutenak errefuxiatuekin, bereziki euskaldun eta espainolekin».\nAlemaniar okupazioaren garaian ere izan ziren Baionako esparrua berezitu zuten ezaugarriak. “Frontstalag” izeneko beste esparruetan ez bezala, kolonietako soldadu presoak ziren bertan. Hastapenean soldadu preso denak Alemaniara eraman zituzten, baina kolonietakoak (afrikarrak, martinikarrak...) ez zituzten nahi, bereziki arrazoi ideologikoengatik, hau da, arrazakeriagatik.\nInformazio iturriak eta laguntza\n«Hasieran testigantza anitz izan genituen. Adibidez gizon zahar bat etorri zen, taxi gidaria, oroitzen zena, tarteka, Baionako geltokira alemaniarrak heltzen zirela, preso izan ziren eremua ikustera etorritakoak», azaldu du baionarrak. Mercedes de Orriols aurkitzea zorte handia izan zela ere gaineratu du, haurra zela bertan izan baitzen eta garaiko zuzeneko testigantza eskaini baitzien liburuaren egileei.\nLekukotzak ugariak dira lanean, esparruak izandako lau garaietakoak gainera. Besteak beste, kolaboratzaile izateagatik atxilotu eta gero libre utzi zuten gizon batena, edo preso izandako soldadu alemaniar batena, gerra bukatzean bertan gelditu eta barnealdean bizi dena oraindik, bertako emakume batekin ezkonduta.\nEuskal Herritik kanpoko lekukotzak ere jaso dituzte, anitz Landetan, arbeitskommandos lan taldeekin lotuta. Martinikako Jean Theodore Barnebougleri buruzko informazioa ere eskaini zuen Saint Martin de Seignanx herriko bikote batek.\nUrrunagoko zenbait jende ere izan da liburuaren egileekin harremanetan Internet bidez. Miloud Ben Hadj marokoarraren semea den Thar Elmahoubik, adibidez, Baionan 1941eko urtarriletik irailera preso egon zen aitaren ibilbidearen berri eman zien. Hamidou Bounatiro aljeriarraren bizitzaren berri, aldiz, Mohamed Bounatiro semeak eman zien.\nBaiona eta Paueko artxibategietan ikertzen bi urte egon ziren liburuaren egileak. Guse Parisera joaten zenean, bertako artxibategietan ere biltzen zuen informazioa. Testigantzez gain, zenbait jendek dokumentuak ere eman zizkien, informazio iturri garrantzitsu bilakatuko zirenak. Prentsan argitaratutako artikuluetara ere jo zuten informazio bila, “La Gazette de Biarritz”, “Le Sud-Ouest Republicain” eta “Eskualduna” agerkarietan besteak beste.\nBaiona eta Angelu artean kokatutako Polo Beyris auzoaren historia agerraraztea zuen xede 2011n sortu kolektiboak. Paueko Erresistentzia Museoko Jean-Claude Male izan zen bultzatzailea, eta horrela sortu zen Polo Beyris Esparruaren Memoriaren Aldeko Kolektiboa. Hainbat elkarte eta norbanako bildu ziren egitasmora eta, lehen momentutik, talde lana izan zen, iturri ezberdinetatik dokumentuak, argazkiak, irudiak eta testigantzak biltzeko, eta historialari, unibertsitario eta historiazaleekin harremanetan jartzeko.\nBaionako Herriko Etxearen finantzazioarekin lehen liburuxka bat argitaratu zuten 2012an. Inolaz ere ez da orain kaleratu berri den liburua bezain lan mardula, baina lehen urrats gisa garrantzitsua izan zen. Hasieratik dinamikaren parte den Degarcek orduko egoera azaldu zuen: «Kontuan izan behar da dokumentu hori argitaratu aitzin urte eta erdiz soilik aritu ginela lanean. Geroztik lanean jarraitu dugu eta gauza askoz gehiago aurkitu ditugu».\nLiburuxka argitara eman zenean, ordura arte eskuratutako informazioaren bilduma aurkezteaz gain, iturri gehiago lortzeko deia egiteko baliatu zuten aukera. Bada, horri esker, testigantzak eta mota guztietako dokumentuak eskuratu ahal izan dituzte. 2012an lehen liburuxka aurkeztu zuten egunean, bezperan bertan informazio berriak lortu zituztela aitortu zuten, euren ekarpena memoria historikoa ezagutzera emateko lehen urratsa besterik ez zela nabarmenduz. «Lehen liburuxkan ia ez zegoen ezer jasota kolaboratzaileak preso egon ziren denboraz, geroztik egin dugun ikerketa lan handiari esker baina, lau garaiak ongi dokumentatuak dira», nabarmendu du baionarrak.\nAskoz lan mardulagoa da, eremu gehiago hartu dituztelako informazio iturri gisa. Liburuaren ezaugarrietako bat, bibliografia ugaria da; horrela, ikerketa sakonago eraman nahi dutenei horretarako tresnak eskuragarri eman nahi izan dizkiete egileek. «Liburuak bertako historia kontatzen du, beraz, bertako jendearentzat interesgarria da, lekukotasun eta argazki anitz dituelako. Baina detaile anitz ere badira, erreferentziak, artxibategietako datuak... Adituentzat interesgarriak izan daitezke horiek», nabarmendu du Gusek. Degarcek, bigarren lana «historikoagotzat» jo du, «doitasun zientifiko gehiagorekin egina izan baita».\n2012an lehen liburuxka aurkeztu ostean, zenbait pertsona elkartu ziren argitaratu berri den liburua egiteko. Horietatik lau buru belarri aritu dira lanean, bi, gainera, sortzetik beretik dira kolektiboko kideak: Giza Eskubideen Ligako kidea eta historia irakaslea den Degarce, eta Euskal Herriko Giza Eskubideen Defentsako Claire Frossard. Gerora batu zitzaien Philippe Durut “Retours vers les Basses-Pyrenees” blogeko idazlea. Azkenik, liburuari lan historiko-zientifikoen zorroztasuna emateko jakituria eskaini du Gusek, historialaria eta American School of Paris ikastetxeko zuzendari ohia.\nHainbat unibertsitatetan aritua, Hirugarren Reichari buruzko doktoretza egin zuen Gusek, eta artikulu ugari argitaratu ditu II. Mundu Gerraren inguruan. Parisen erretreta hartuta, Ipar Euskal Herrira etorri zen bizitzera. Bere ekarpena horrela azaldu du: «Bi gauzetan lagundu dut, artxibategietan egin bilaketetan eta bibliografia edo oin-hitzak formateatzeko unean». Degarcek, berriz, honela azaldu du egindako bidea: «Parte hartzea txikiagoa izan da azkenerako, baina gu laurok denbora anitz eman dugu. Bi urtez Baiona eta Paueko artxibategietan dena begiratzen egon gara. Beste batzuk ere lagundu gaituzte, baina bakoitzak bere bizitza du eta gu erretretan gaude. Liburua urte askoko lanaren fruitua da».


Ezagutzaren XIV. Muga Sariak banatu dira Bilbon - Ekonomiaren KZ\nEzagutzaren XIV. Muga Sariak banatu dira Bilbon\nEzagutzaren Mugako Sarien XIV. edizioak zientziak eta kulturak egungo munduaren erronka globalei arrakastaz aurre egiteko duten ahalmena ospatu du, hala nola pandemia eta ingurumenaren degradazioa, Carlos Torres Vila BBVA Fundazioko eta BBVA Taldeko presidenteak nabarmendu duenez.\nBilboko Euskalduna Jauregian egindako ekitaldian, ikerketa zientifikoan eta sorkuntza artistikoan munduko 14 lider aintzatetsi dituzte. Ekitaldia BBVA Fundazioko presidenteak eta Rosa Menendez Ikerketa Zientifikoen Kontseilu Nagusiko (CSIC) presidenteak zuzendu dute, eta Juan Mari Aburto Bilboko alkateak inaugurazio-hitzaldia egin du, Iñigo Urkullu lehendakariaren amaiera-hitzaldiarekin batera.\n“Zientzia boteretsua da eta etorkizun solidarioagoa, justuagoa eta iraunkorragoa diseinatzeko aukera ematen digu”, azpimarratu du Rosa Menendez CSICeko presidenteak bere hitzaldian.\nEkitaldian sarietako zortzi kategorietako nazioarteko epaimahaietako 30 bat kidek ere parte hartu dute, Europako eta Ipar Amerikako unibertsitate nagusietako batzuetatik etorriak.\nEspainiako zientzia- eta kultura-sorkuntzako komunitatearen ordezkari izan dira, halaber, berrogeita hamar bat erakundetako ikertzaileak eta akademikoak, gure herrialdeko unibertsitate garrantzitsuetako errektoreak barne, bai eta ikerketa-zentroetako eta museoetako zuzendariak ere.\nKatalin Karikó, Drew Weissman eta Robert Langer Biologia eta Biomedikuntza kategoriako saridunek oinarrizko ikerketaren garrantzia aldarrikatu dute epe luzerako apustu gisa, “Ezinbestekoa baita etorkizuneko aurrerapen handien haziak ereiteko eta, beraz, gizateriaren erronkei arrakastaz aurre egiteko, nahiz eta haien onurak berehalakoak ez izan”.\n“Izotz lekukoak bide harrigarria dira Lurraren klima eta ingurumen aldaketak ikertzeko, atmosferan dagoen guztia erregistratzen dutelako eta denboran izoztuta uzten dutelako”, azaldu du Lonnie Thompsonek, Ellen Mosley-Thompsonekin batera Klima Aldaketaren kategorian saritua.\nOhioko Estatu Unibertsitateko bi glaziologoek glaziarren urtzeari buruz egindako ikerketen bidez erakutsi dute egungo klima-aldaketaren azkartasunak ez duela aurrekaririk.\nSimon Levin irakasleak, Lenore Fahrig eta Steward Pickettekin batera Kontserbazioaren Ekologia eta Biologia kategorian saritua, antzeko mezua zabaldu du zientziak ingurumenarekin lotutako beste “mehatxu existentzialaren” aurrean egindako aurrerapenei buruz: “Biodibertsitatearen galera galanta”.\nMugak sariak ekosistemen azterketan espazio fisikoaren dimentsioa sartzeagatik, lurraldearen zentzuan eta eskala anitzetan, eta giza sistemen eta sistema naturalen arteko elkarrekintza kudeatzeko duten eginkizuna kontuan hartzeagatik aintzatetsi ditu.\nEkonomia, Finantzak eta Enpresen Kudeaketa eta Gizarte Zientziak sailetako saridunak sare sozial eta ekonomikoetako ikertzaile garrantzitsuenetako bi izan dira: Matthew Jackson eta Mark Granovetter, biak Stanfordeko Unibertsitateko katedradunak.\nBi gizarte-zientzialari horien ekarpen sarituek eragin handia izan dute, modu independentean, gizabanakoek, enpresek eta erakundeek dituzten harreman pertsonalen eta taldekoen artean, bai eta haien gizarte- eta ekonomia-jardunaren artean ere, besteak beste, lanbide-karreran, errenta-mailan edo finantza-mendekotasunean.\nIldo beretik jo du Granovetter irakasleak, iradoki baitu ekonomia klasikoak ez zituela bere dimentsio osoan baloratzen ekintza ekonomikoaren oinarri sozialak. “Iruditzen zitzaidan ez nuela behar beste kontuan hartzen jarduera ekonomiko guztia sare ekonomikoetan sartuta dagoela.\nOinarri sozialak aintzat hartzea\nIldo beretik jo du Granovetter irakasleak, iradoki baitu ekonomia klasikoak ez zituela bere dimentsio osoan baloratzen ekintza ekonomikoaren oinarri sozialak. “Iruditzen zitzaidan ez nuela behar beste kontuan hartzen jarduera ekonomiko guztia interakzio sozialeko sareetan sartuta dagoela, eta horrek ekonomia hutsetik haratagoko interakzioak barne hartzen dituela”, esan du.\nCharles Fefferman Princeton Unibertsitateko irakasleak eta Jean-François Le Gall Paris-Saclay Unibertsitateko irakasleak matematikako bi arlotan egindako funtsezko ekarpenengatik saritu dituzte.\nJudea Pearl irakasleak, Informazioaren eta Komunikazioaren Teknologietan saritua Adimen Artifizialari egindako ekarpen aitzindariengatik, bere diskurtsoan azaldu duenez, makina bat gizaki gisa pentsatzeko gai izan dadin konpondu nahi izan dituen arazoek gure garunak nola funtzionatzen duen ulertzeko balio izan diote.\nEzagutzaren Mugako Sarien arkitekturak berdintasunean kokatzen ditu ezagutza zientifikoaren eta Musikaren eta Operaren arteko zazpi esparru horiek, eta kategoria horretan Philip Glass konpositore iparramerikarra saritu dute XIV. edizio honetan.\nOnarpen hitzaldian, Glassek sariaren garrantzia azpimarratu du, “Bizirik dauden eta bizi garen munduari buruz lan egiten eta idazten duten pertsonak” aintzatesteagatik. Musika idazten ikasten hasi zenean, Glassek, zeremonian kontatu duenez, ikusi zuen sortzeko erabiltzen zituen gaitasun batzuk fisika edo matematika ikasten zuenean behar zituen berberak zirela.\nArtea eta zientzien arteko harremana naturala da konpositorearentzat, eta itxuraz urrunak diren bi mundu batu ditu bere obran, Einstein, Galileo, Kepler edo Stephen Hawking bezalako pertsonez interesatuz. Pertsona horiek “oso erradikalak izan ziren beren bizimoduan eta bizi ziren mundua aldatu zuten”.\nAmaierako mezua Lehendakariaren ahotsean geratu da, eta sarituei zuzendu zaie zorionak emateko eta beren lan eta ikerketekin “eraldatzen ari den mundu baterako etorkizuneko aukerak eta konponbideak irekitzen” ari direla adierazteko.\n“Globalki murgilduta gauden hiru eraldaketa handiri arrakastaz aurre egin behar dion mundu berri bat:\nTeknologiko-digitala; Energetiko-ingurumenekoa eta Demografiko-soziala eta sanitarioa. Hiru trantsizio horiek oso presente egon dira edizio honetan, eta saritutako lan zientifikoek gure zibilizazioa positiboki aldatzen lagunduko dute, gaur egun ezagutzen dugun bezala “, esan du.\nZentzu horretan, ezagutza hori gizateriarentzako irtenbide berrietan gauzatuko dela esan du. “Sari hauen helburua ezagutza guztion ondasun gisa sustatzea da, mugarik gabe. Hori da gure garaiko erronkei aurre egiteko tresnarik onena “, adierazi du.\n“Harro gaude Bilbo, Bizkaia eta Euskadi Basque Country, Fundazioaren sorlekuak, zuen lanaren aintzatespena munduari aurkezteko oinarri izateaz. Harro gaude gure Herria ezagutzaren mugan kokatzeaz “, gaineratu du.\nHalaber, nabarmendu du Euskadi “anbizioan, berrikuntzan eta ikuspegi globalean” oinarrituta birmoldatzen jakin duen herrialdea dela, eta ez duela galdu “ezagutzeko ilusioa, jakiteko jakin-mina eta hazteko anbizioa”. “Giza Garapen Iraunkorraren etengabeko bilaketa hori”, zehaztu du.\nAzkenik, eskerrak eman dizkie BBVA Fundazioari eta CSICi “ezagutza globalaren” nazioarteko ekitaldi hau antolatzeagatik. “Nire zorionak sari honekin aintzatetsitako pertsonei. Gizadiaren zerbitzuan eredu zarete. Eskerrik asko ezagutzaren, zientziaren eta kulturaren bide honetan argitzeagatik, laguntzeagatik eta animatzeagatik “, amaitu du.\n← Estatuko zerealen uzta iaz baino ia % 30 txikiagoa izango da\nVGP Sestaoko La Navaleko lurrak prestatzen hasi da →\nLehendakariak espazio atlantiko sendoa eskatu du


Eromenaren mendietan - Librería papelería El Arruí\nMiskatonic Unibertsitateko geologo baten txostena. Hori da funtsean Eromenaren mendietan eleberria. Txosten hori lehen pertsonan idatzia da eta azken zorigaiztokoa izan zuen Antartidarako espedizio baten berri ematen du. Espedizioaren hasierak kontatzen ditu onik atera den parte-hartzailetako batek: aireplanoko bidaiak eta zakurrez tiratutako lerak. Aztertze hegaldi batean mendilerro itzel batekin egiten dute topo, Himalaya bera baino handiagoko mendilerroa da. Hara bideratzen dituzte urratsak eta bertako leize-zulo batean hamalau fosil aurkituko dituzte, gizakia bera baino handiagoko kreaturena…


Udalak eta Metapostak hitzarmena sinatu dute internet bidezko postontzi eta kutxa gogor sistema ezartzeko - Uriola.eus\nHonako hitzarmen honen xedea Bilboko Udalak herritarrekin dituen komunikazioetan Metaposta sistemaren erabilera sustatzea da. Hasiera batean, Metaposta sistema udal zerga eta tasei buruzko dokumentuak igortzeko erabiliko da, baina etorkizunean Udalaren beste zerbitzu eta sail batzuetara zabaltzeko aukera dago.\nAzkenik, Metapostaren bidez udal dokumentazioa modu digitalean jasotzeko eta fitxategian gordetzeko zerbitzu berriaren abantaila guztiez baliatu ahal izateko, erabiltzaileek aldez aurretik askatasunean emandako zalantzarik gabeko haien baimen espezifiko eta informatua erakutsi beharko dute.\nUdal zerga eta tasei buruzko dokumentazioa\nHasieran, Metaposta sistemak, formatu digital edo elektronikoan, aldizka eta jakinarazpen kolektiboaren bidez kobratzen diren udal zerga eta tasei buruzko dokumentuak edo mezuak soilik bidaliko ditu.\n• Ibilgailuen gaineko Udal Zerga\n• Ondasun Higiezinen gaineko Udal Zerga (OHZ)\n• Jarduera Ekonomikoen gaineko Zerga (JEZ)\n• Kalean Aparkatzeagatiko Tasa (Egoiliarren Txartelak)\n• Estolderia Tasa\n• Autotaxien Tasa\n• Udal Jabari Publikoaren Erabilera Pribatiboen eta Aprobetxamendu Berezien bidezko Tasak\n• Erakusleihoak, bitrinak, apaindutako atariak, olanak eta markesinak instalatzeagatiko tasa\n• Publizitateko elementuak dituen hegala edo zorua okupatzeagatiko tasa.\n• Espaloietan zehar finken barrualdera ibilgailuak sartzeagatiko tasa.\n• Kalean aparkatzeko erreserbagatiko tasa.\nHala ere, Bilboko Udalak eta Metapostak sinatutako hitzarmenak zirrikitua uzten du Udalaren beste zerbitzu eta sail batzuen informazioa sartzeko eta izaera pertsonalagoa duten dokumentuak igortzeko, esate baterako, nominak, fakturak, jakinarazpenak edo albisteak, betiere publizitatekoak ez badira.


Chrome 93 kaleratu da dagoeneko eta hauek dira bere berriak | Linuxetik\nDuela egun gutxi Google-k Chrome 93 web arakatzailearen bertsio berria aurkeztu zuen, bertan aldaketa garrantzitsu asko egin dira eta horietatik, adibidez, orriaren informazio blokearen diseinua modernizatu da, bertan habiaratutako blokeentzako laguntza ezarri da eta sarbide eskubideak dituzten goitibeherako zerrendak irrati botoiekin ordezkatu dira. Zerrendek informazio garrantzitsuena lehenengo bistaratzen dela ziurtatzen dute.\nBeste alde batetik erabiltzaileen ehuneko txiki batentzat, esperimentu gisa, helbide barrako konexio seguruaren adierazlea ordezkatu da ikur neutroago baten bidez eta interpretazio bikoitzik gabe (giltzarrapoa "V" batez ordezkatu da). Zifratu gabe ezarritako konexioetarako, "ez da segurua" adierazlea agertzen jarraitzen da.\nHorrez gain, fitxa itxien zerrendan Duela gutxi, fitxa itxitako taldeen edukia bistaratzen da (lehenago zerrendak taldearen izena bistaratzen zuen edukia zehaztu gabe), talde osoa zein taldeen fitxak aldi berean itzultzeko aukera izanik.\nHori aurki dezakegun beste berritasun bat informazio txartel berriak proposatu dira fitxa irekitzeko orri berrirako, erabiltzaileari duela gutxi ikusitako edukia eta horri lotutako informazioa aurkitzen laguntzeko xedea duena.\nBertsioaren Android-ek aukerako laguntza gehitu du etengabeko bilaketa-barrarako, Google-ren azken bilaketen emaitzak behatzeko aukera ematen duena (barrak beste orrialde batzuetara joan ondoren emaitzak erakusten jarraitzen du). Partekatzeko modu esperimentala ere gehitu da, hautatutako orrialde zatia gordetzeko aukera ematen duena, beste erabiltzaileekin partekatzeko.\nEzkutuko moduan, aukera arakatze datuak garbitu aktibatuta dago, berrespen elkarrizketa-koadro berria ezarri da funtzionamendua, datuak ezabatzeak leihoa ixtea eta saio guztiak ezkutuko moduan amaitzea ekarriko duela azalduz.\nChrome 93-n ere aurki dezakegu WebOTP APIa erabiltzeko gaitasuna eman zen konektatutako gailu desberdinen artean Google kontu arrunt baten bidez. WebOTP-k web aplikazio bati SMS bidez bidalitako egiaztapen kode bakarrak irakurtzeko aukera ematen dio. Proposatutako aldaketari esker, Android-erako Chrome-rekin gailu mugikorrean egiaztapen kodea eskuratu eta mahaigaineko sistema batean aplikatu daiteke.\nWeb aplikazio autonomoetarako (PWA, Progressive Web Apps) leihoaren edukiaren errendatzea eta sarrera kudeatzen dutenak. leiho kontrolekin estalkia eskaintzen da, esate baterako, izenburu barra eta botoia leihoa zabaltzeko / txikitzeko. Gainjartzeak aldatzeko eremua leiho osoa estaltzeko zabaltzen du eta izenburuko eremuan zure elementuak gehitzeko aukera ematen du.\nY URL kontrolatzaile gisa erabil daitezkeen PWA aplikazioak sortzeko gaitasuna gehitu du. Adibidez, music.example.com aplikazioak URL kontrolatzaile gisa erregistratu dezake https: //*.music.example.com eta esteka hauek erabiltzen dituzten kanpoko aplikazioen trantsizio guztiek, adibidez, berehalako mezularitza eta posta elektronikoko bezero elektronikoak, aplikazio hauek irekitzea, ez da fitxa berria arakatzailean.\nHori ere aipatzen da agerian dauden bateraezintasunak direla eta gailu batzuen firmwarearekin, metodo berriaren laguntza aldi baterako desgaitu da funtsezko akordioa Chrome 91-n gehitu da, ordenagailu kuantikoetan indar gordina, TLSv2-n CECPQ2 (Combined Elliptic-Curve eta Post -Quantum 1.3) luzapenaren erabileran oinarrituta, X25519 gako truke mekanismo klasikoa konbinatzen du HRSS eskema batekin, NTRU Prime algoritmoan oinarritutako kriptosistema kuantikoetarako diseinatutako algoritmoan oinarrituta.\nNola instalatu Google Chrome 92 Linux-en?\nArtikuluaren bide osoa: Linuxetik » aplikazioak » Chrome 93 kaleratu da dagoeneko eta hauek dira bere berriak


Izena: Junkaleko andre mariaren eliza\nHelbidea: Junkal Plazatxoa, 1\nEraikintza Data: 1508\nAkatsak: Akats txikiak zenbait elementu apaingarri jakinetan\nBeste Izenak: Nuestra SeÑora del Buen Seguro o de Irun\nIrungo Junkaleko Andre Maria dagoen lekuan bazen lehendik beste bat, herria hazten ari zelako XV. mendean lurrera bota zena. Berria, orain zutik dagoena, mende bat lehenago hasi ziren jasotzen eta XVII. mendearen hasieran bukatu zen. Horregatik dira nabari bertan estilo desberdinak: euskal gotikoa, XV. mendeko estilo errenazentista eta portadako estilo barrokoa. 1973. urteaz gero interes historiko-artistikoa duen Monumentu Nazionala da.\nEraikin exentua da, eta berorren oinplanoa euskal gotikoaren ereduari jarraituz egina da. Hiru habearte ditu, guztiak garaiera berdinekoak, baina erdikoa alboko biak baino zabalagoa da, eta hirurak XVI. mendeko gurutze gangaz estalita daude. Absidea, kanpotik ikusita, oktogono formakoa da. Horiez gainera korua eta kanpandorrea ditu.\nKanpoaldean hormei atxikita dauden kontrahormek eusten diote eraikinari, eta barrualdean bi zutabe klasiko sendo-sendok: zilindro formako fustea dute, eta kapitel doriartoskanarra. Barrura sartzeko bi ate dira, baina nagusiak bakarrik du oso portada ederra. Bi zatitan banatuta dago, bata bestearen gainean. Beheko zatian ate handi bat dago,moldura finez hornitutako janben artean; alde banatan zutabe klasiko batzuek eusten diote taulamenduari, zeinaren frisoan triglifoak eta metopak ikusten diren. Beste zatian, behekoaren gainean dagoenean, mentsulen gainean friso zabal bat ageri da pilastra apainduekin; pilastra horiek frisoaren janbak ere badira, eta frontoi makur bati eusten diote. Alboetako bi hormetan dauden launa baoetatik eta elizaren oinean dagoen okulu zirkulu formakotik sartzen da barrura argia.\nEraikina ia osorik harlanduz egina da; gangak hormigoizkoak dira eta emokatuta daude.\nBarrualdeko hondasun artistikoen artean azpimarragarri da erretaula nagusia: eskulturak Joan Bazkardok eginak dira eta arkitekturari dihoakiona Bernabe Corderok. Bertako bitxirik ederrena XII. mendeko jatorrizko Andra Mariren kopia bat da.


Bizkaia Aurrera! Turismo Sektorea – Covid19 programa – InfoBeaz\nBizkaia Aurrera! Turismo Sektorea - Covid19 programa\nBizkaia Aurrera! Turismo Sektorea – Covid19 programa\nUrriaren 16tik azaroaren 10era zabalik egongo da epea Covidaren krisiak eragindako turismo arloko autonomo eta ETEentzako zuzeneko diru-laguntzen foru programan eskaerak egiteko epea.\nPrograma horrek 4000 eurorainoko diru-laguntzak ezartzen ditu turismo-ostatuentzat, gidari profesionalentzat, bidaia-agentzia hartzaileentzat, turismo aktiboko enpresentzat eta ekitaldietarako, besteak beste.\n1 150 000 euroko inbertsioaz hornituta, Cristina Múgica Lurralde Lehiakortasun eta Turismoko foru zuzendariak dekretuaren aurkezpenean azaldu zuenez, bere helburua da “autonomoei eta sektoreko enpresei babesa ematea, beren enpresa-betebehar nagusietako batzuei aurre egin diezaieten eta, horrela, jarduerari eta enpleguari eutsi diezaieten eta Bilbao Bizkaia helmugan kalitatezko zerbitzu turistikoen eskaintza bat egin dezaten”.\nGogora ekarri zituen, orduan, Bizkaiko BPGaren % 5,4 ordezkatzen duen sektoreak urtearen hasieran zituen aurreikuspen onak, Covidak bertan izan dituen ondorio zorrotzak, eta sektoreari beste bultzada bat emateko beharra, “Enpresei laguntzeko beste neurri batzuk osatuz eta indartuz”.\nHalaber, diru-laguntzak eskatzeko prozesua erraza eta bizkorra dela azpimarratu zuen, eta turismo-sektoreko 300 enpresa baino gehiagori laguntzea espero du.\n2020ko Think Big sariak erabaki dituzte 22 urria, 2020\nBerrikuntza irekiko BBF Fintech programaren lehen edizioa 15 urria, 2020\n42 Urduliz Bizkaia, berrikuntza enpresa arlora egokituta 9 urria, 2020\nBIND 4.0-ren 5. edizioa Bizkaian 2 urria, 2020\nUnai Rementeriak: “Birus honek ez gaitu garaituko, Bizkaia ez da geldituko” 1 urria, 2020


AHTrik EZ! | Page 4 | Angula Berria\nHasiera » AHTrik EZ!\nZuhaitzak landatu lurra (bizitza) berreskuratu\nZKA argitaratua 20 / Mar / 2017\nGu, gizakiok gainontzeko animali eta landare bezalaxe lurran sortuak baino lurrak sortuak gara. Lurra bizirik dago, gu bezain bizirik, eta bera osatzen duten osagai berdinek gu ere osatzen gaituzte. Lurrak bizitzaren zikloak bermatzen ditu. Den dena birziklatzen du: izakien bizitzaldia amaitzen denean gorpuak beste izakien elikadura eta sorleku bilakatzen dira. Bizitzak berak bizitza sortzen du etengabe. Lurra gu gara gu lurra da. Ez gara guztiz burujabe, lurrarekiko eta elkarrekiko menpeko baizik.\nGehiago irakurriZuhaitzak landatu lurra (bizitza) berreskuratu -ri buruz\nGehiago irakurriAHTren aurkako zuhaitz landaketa -ri buruz\nAHT: Euskal politikaren Giltzarria\nsugorri argitaratua 30 / Abe / 2016\nGehiago irakurriAHT: Euskal politikaren Giltzarria -ri buruz\nEuskal Y: gezurrak gezurren gainetik\nsugorri argitaratua 24 / Eka / 2016\nAHT gelditu! Elkarlana.- Abiadura Handiko Trenak, beti aipatu izan dugun bezala, alor ugari ukitzen ditu eta kalte desberdin ugari eragiten ditu. Gaurkoan, aipatutako alor desberdinetaz ditugun berriekin batera, berriak ez diren beste hainbat puntu ditugu aipagai. Berri horiek Bergarako lotunearekin eta hiriburuekin doaz lotuak.\nGehiago irakurriEuskal Y: gezurrak gezurren gainetik -ri buruz\nBidasoaldea, egongela ala pasabidea?\nZKA argitaratua 29 / Mai / 2016\nBea Arana.- Bidasoaldean Txirrinka bezalako ekimenen behar larria dugu. Beste jendarte eredu bat aldarrikatzeko premia sentitzen dugu hemengo lurralde antolaketarekin bat ez gatozenok. Erakunde guztiek, bertakoek izan edo nazionalek, irtenbiderik gabeko norabidea jarraitzen dute: lurraren okupazio bortitza eta zonaldearen artifizializazio orokorra. Eta oinarrian dagoen galdera zera da: nori egiten diote mesede hemengo eta hango jauntxoek planifikatzen dituzten egitasmoek? Hemengo jendearen beharrak hartzen dituzte kontutan edo ekonomia kapitalista globalizatuaren aginduak jarraitzen dituzte itsuki?\nGehiago irakurriBidasoaldea, egongela ala pasabidea? -ri buruz


Mimmo Paladino - Wikipedia, entziklopedia askea.\nPaduli, 1948ko abenduaren 18a (72 urte)\nmargolaria, eskultorea, ilustratzailea eta bitxi diseinatzailea\nMimmo Paladino (Paduli, Italia, 1948ko abenduaren 18a) margolaria da.\nArte-ikasketak egin zituen Beneventoko Arte Lizeoan. Argazkilaritza ere landu zuen, baina, marrazkilari trebea izanik, figuraziora jo zuen azkenik. 1970eko hamarraldian, pintura monokromatikoa egin zuen. 1980an, Veneziako Erakusketan, Achile Bonito Oliva kritikariak pintura-mugimendu berri baten sorrera iragarri zuen: Italiar transabangoardia delako korrontearena, Chia, Clemente, Cuchi eta Paladino barne hartzen zituena. Paladinok hizkuntza eklektikoa erabili zuen, iturri askotatik edan baitzuen, hasi Klee eta Kandinskiren lanetatik, egiptoar, erromatar eta paleokristau arteraino. Bere margolanetan irudi alegoriko ugari azaltzen da: burezurrak, eskeletoak, maskarak eta animaliak.\n1980tik aurrera nazioarteko talde erakusketa askotan parte hartu zuen. 1983tik aurrera eskulturak eransten hasi zen bere mihisetan, batez ere buru estilizatuak eta animalien burezurrak. 1992an bakarkako erakusketa egin zuen Sao Pauloko museoan.\nWikimedia Commonsen badira fitxategi gehiago, gai hau dutenak: Mimmo Paladino\nOrriaren azken aldaketa: 1 martxoa 2019, 05:23.


Harremanetarako - Kabia\nForu Organismo Autonomoa\nHelbidea: Miramon Pasealekua, 166. 20014, Donostia\nTelefonoa: 943 415011\nErregistro ordutegia: 8:30-15:00\nKontsultak, iradokizunak, kexak, erreklamazioak...\nKontsulta, kexa edo iradokizunen baten erantzuna jaso nahi baduzu, mesedez, bete itzazu honako datu hauek posta elektronikoa edo telefonoa idatziz.\nAhal bezain laster erantzuteko hitza ematen dizugu.\nKabia F.O.A.ak bere, araudia onartu ezean, Gipuzkoako Foru Aldundiko Apirilaren 26ko 26/2005 FORU DEKRETUA, hiritarren asistentzia eta artapena gaietan Gipuzkoako Foru Aldundiaren zerbitzuak arautzeari buruzkoa edukiko du oinarri (jakinarazteko gehienezko epea 30 baliodun).\nDatu Pertsonalak babesteko abenduaren 13ko 15/1999 Lege Organikoaren arabera, Kabia Foru Organismo Autonomoak jakinarazten dizu eskuratzen dituen datuak kontsulta, kexa eta iradokizunen kudeaketa helburu duen fitxategian sartuko direla.\nNahi izanez gero, sartzeko, zuzentzeko, ezerezteko eta aurka egiteko eskubideak erabil ditzakezu ondorengo helbidera idatzizko eskaera bat bidaliz: Kabia, Foru Organismo Autonomoa, Miramon Pasealekua, 166. 20014, Donostia ; edo egoitza elektronikoaren bitartez www.kabia.eus.


DAM3 Molded Case Circuit Breaker Fabrikatzaileak eta hornitzaileak - China DAM3 Molded Case Circuit Breaker Factory\nDAM3-160 MCCB moldatutako kasuaren zirkuitu etengailua\nDAM3-160 MCCB moldatutako kasuen etengailuaren ikuspegi orokorra. Dada DAM3-160 moldatutako kasu-etengailuaren isolamendu-tentsioa 100Vraino iritsi daiteke. Gailu elektriko hauek 50-60Hz-ko korronte alternoa, 750V-ra arteko funtzionamendu-tentsioa eta 10A-tik 100A-ra bitarteko korronte nominala duten energia banatzeko zirkuituetarako egokiak dira. Etengailuak funtsezko zeregina betetzen du energia banatzeko eta zirkuitua eta energia ekipamenduak gainkargatik, zirkuitulaburrak eta ...\nDAM3-250 MCCB Case Moldeatutako Zirkuitu Etengailua\nIkuspegi orokorra Dada DAM3-250 moldatutako kasu-etengailuaren korronte nominala 250Araino irits daiteke. Gailu elektriko hauek 50-60Hz-ko korronte alternoa eta 1000A-ko korronte nominala duten banaketa-zirkuituetarako egokiak dira. Motor elektrikoetan ere erabil daitezke, gutxitan abiarazteko eta gainkargak babesteko, baita zirkuitulaburrak eta tentsio baxuko baldintzak babesteko ere. DAM1 seriearekin alderatuta, DAM3 serieak bolumen txikiagorako, ...\nDAM3-400 MCCB molduradun maleta\nIkuspegi orokorra Dada DAM3-400 kaxa moldatuaren etengailuaren korronte nominala 400Araino irits daiteke. Gailu elektriko hauek 50-60Hz-ko korronte alternoa eta 1000A-ko korronte nominala duten energia banatzeko zirkuituak babesteko egokiak dira. Motor elektrikoetan ere erabil daitezke, gutxitan abiarazteko eta gainkargak babesteko, baita zirkuitulaburrak eta tentsio baxuko baldintzak babesteko ere. DAM1 seriearekin alderatuta, DAM3 serieak smal ...\nDAM3-1000 MCCB moldatutako kasuen zirkuitu etengailua\nOrokorra DAM3-1000 moldatutako kasuen etengailuaren korronte nominala 690A arte izan daiteke, normalean energia banatzeko zirkuituan erabiltzen da energia banatzeko eta zirkuitu eta potentzia ekipamenduak gainkargatutako zirkuitulaburrak, tentsio hutsegiteen pean, korronte alternoa -60Hz, korronte zuzeneko 1000A nominala. DAM1 seriearekin alderatuta, DAM3 serieak bolumen txikiagoa eta haustura ahalmen handiagoa lortzeko diseinatuta daude, energia aurrezpen hobea eskainiz. DAM parametro elektrikoak ...\nDAM3-1600 MCCB Case Moldatutako Zirkuitu Etengailua\nIkuspegi orokorra Dada DAM3-1600 kaxa moldatuen etengailuaren korronte nominala 1600Araino iritsi daiteke. Gailu elektriko hauek 50-60Hz-ko korronte alternoa eta 1000A-ko korronte nominala duten energia banatzeko zirkuituak babesteko egokiak dira. Motor elektrikoetan ere erabil daitezke, gutxitan abiarazteko eta gainkargak babesteko, baita zirkuitulaburrak eta tentsio baxuko baldintzak babesteko ere. DAM1 seriearekin alderatuta, DAM3 serieak sm ...\nDAM3-630 MCCB Case Moldeatutako Zirkuitu Etengailua\nIkuspegi orokorra DAM3-630 kasuko moldatutako etengailuaren korronte nominala 630Araino irits daiteke. Gailu elektriko hauek 50-60Hz-ko korronte alternoa eta 1000A-ra arteko korronte nominala duten banaketa-zirkuituak babesteko egokiak dira. Motor elektrikoetan ere erabil daitezke, gutxitan abiarazteko eta gainkargak babesteko, baita zirkuitulaburrak eta tentsio baxuko baldintzak babesteko ere. Etengailuek bolumen txikiaren, altuaren ...


26 urria, 2020 Aliritzian, Iritzia 225\nZaldibiako hautetsi bati orain gutxi GoiBerri-ko Kate Motzean atalean egindako elkarrizketaren erantzun batek aliritzi honetarako ideia eman zidan. Izenburuaren kategoria eman zioten gainera, «Ogi zaharra badago, gosaltzeko esne-zopak», alegia. Gaur egun, ez dira asko izango ogi gogorra elikagai bihurtzen dutenak.\nErabili eta bota-ren kultura honetan, beste hainbat gauza bezala, ogia ere sobran geratzen zaigunetakoa da. Gure aurreko belaunaldiek, ordea, ez zuten soberakin handirik izaten ogitan. Elikagai egokia izateaz gain, aukera handiak eskaintzen zituen. Nik neuk ezagutuak, gosaltzeko nahiz afalondorenerako esne-zopak, kafesne-zopak, colacao-zopak, salda-zopa edo tostadak. Eguerdian, indibaba-zopa, fideoz nahasitako ogi-zopa, mondeju-zopa eta uretan bustitako ogi zaharraz egindako albondigak. Ohikoena, berriz, baratzuri-zopa, zopako eta ogi zaharraz nahasirik, gauerako. Postrerako, adibidez, torradak. Egun handixeagoetarako, arrain-zopa. Mendi ingurunetan artzain-apurrak edo ogi-mamiak ere bai. Ogi arrallatua egiteko, zeresanik ez. Baita eguneko ogia biharamunerako ere. Ardo-zopak hartzen zituztenekoak ere entzunak ditugu.\nBerrerabilera iraunkortasunaren zutabeetako bat izanik, beharraz edo kontzientziaz, baina balioko adibideak.\nKontsumo arduratsuaren inguran, hainbat sentsibilizazio kanpainen barne, ogi gogorra berriro elikagai bihurtzea ere mahaigaineratu izan dute Elikagaien xahuketaren aurkako plataformek. Horren lekuko, Tolosako Ibañez-Gozona gozogintzakoek eskainitako Ogi zaharra berrerabiltzeko errezetak izenburupeko ikastaro praktikoak.\nZopajalea izanik zopa konturen bat atera behar…\nZuzeneko ikuskizunak, berriz ere kolokan »


Haurtxo eskatzaileak: nola antzeman? | Aldizkaria | EROSKI CONSUMER\nHaur horiek lo gutxiago egiten dute, negar gehiago eta ohi baino arreta gehiago eskatzen dute\nGuraso gutxik entzun izango dute "eskatzailea" edo "eskari handia" termino zientifikoa beren haurtxoen jokabideaz ari direnean. Izan ere, gisa horretako haurren jokabideaz hizketan hasita, ohikoagoa izaten da "nekagarria", "zaila" eta gisako terminoak erabiltzea. Eta zer da, bada, haurtxo eskatzailea edo eskari handikoa? Etengabe negarrez ari dena, beti besoetan nahi duena, atseden ordu gutxi behar dituena eta etengabe bular eske ari dena.\nWilliam Sears estatubatuar pediatrarena da "haurtxo eskatzailea" terminoa. Ameriketako Pediatria Akademiako kidea da Sears, eta 30 liburu baino gehiago argitaratu ditu haurren heziketaz. Searsek berak zortzi seme-alaba ditu, eta laugarren alabaren jokabidea definitzeko erabili zuen kontzeptu hori, ordura arte ezagutu gabeko portaera ageri baitzuen: "Xurgatzailea zen, hipersentibera, estimulu normalekin lasaitzen ez zena". Azken batean, ohi baino arreta gehiago eskatzen zuen.\nEspezialista horrek sustatu zuen lehenengoz atxikimenduzko edo loturazko haziera. Gurasoen eta haurraren artean lotura emozional sendo bat sortzearen alde egiten du, eta bakoitzak dituen beharren araberako arreta eskaini behar zaiela esaten du. Espainiako Estatuan, batez ere Carlos Gonzalez pediatrak babestu eta zabaldu du teoria hori, eta hainbat lan argitaratu ditu haziera-eredu ez-konduktistaren abantailak nabarmentzeko.\nGurasoen arreta handia behar izaten dute haurtxo guztiek, batez ere lehenbiziko hilabeteetan. Haur eskatzaileek, ordea, are gehiago. "Egunak akigarriak izaten dira", adierazten du Monica San Martinek, Crianza de Alta Demanda on-line komunitatearen sustatzaile eta Hijos intensos, un enfoque positivo liburuaren egileak (Haur intentsuak, ikuspegi baikor bat).\nSan Martinek etxean bertan ikusi zuen zer den haur eskatzaile bat izatea, halakoxea baitzuen alaba, eta horren ondorioz ekin zion abentura literario horri. Haren esanetan, izendapen hori ez da hartu behar diagnostiko bat balitz bezala, ez baita gaixotasun bat, eta etiketa gisa ere ez da erabili behar. Termino horrekin, zenbait haurrek ageri dituzten ezaugarriak bildu nahi dira, eta baliagarria izan daiteke guraso kezkatu batzuek uler dezaten beren haurtxoa normala dela eta ezaugarri horiek kontuan hartuz hazi behar dutela.\nNegar asko, lo gutxi\nAsko behar duten haurrak izaten dira, xurgatzaileak, bularra maizago hartzen dutenak, maiz esnatzen direnak, kontentagaitzak, iragarrezinak, hipersentiberak eta kontaktu fisiko asko behar dutenak. Horiek dira haurtxo eskatzaileak esaten zaienen ezaugarri nagusietako batzuk.\nZaila gerta daiteke halako haur batekin bizitzea, indar handiz egiten duelako negar eta ez dezakeelako jasan amarengandik urruti egotea. Gainera, haur horiek beti erne egoten dira, ia ez dute lorik egiten (20 minutu jarraian, gehien jota) eta soinurik txikienarekin esnatzen dira. Ezaugarri horietaz gain, dena den, badira haur eskatzaileek berezko izaten dituzten bereizgarri batzuk, eta horiek ere salatzen dute haur bat talde horretan sartzekoa dela:\nBegi handiak eta oso irekiak izaten dituzte; inguruari arretaz begiratzen diote lehen egunetik.\nIa jaio orduko eusten diote buruari tente inoren laguntzarik gabe, eta ez dute onartzen etzanda jartzea: beti goitituta egon nahi dute, gauza guztiei begira.\nEz dute onartzen unetxo batez ere amaren gorputzetik urruti egotea (ez egunez eta ez gauez).\nHaur horiek ez dute maite autoan joatea: bere onetik aterata egiten dute negar.\nEz dute nahi sehaskan, kotxetxoan, ezta haurtxoak eramatekoan ere: besotan nahi dute, eta besotan baino ez.\nEz dute maite bainatzea, eta oso zaila da botikak harraraztea.\nEz dute uzten beste inork har ditzan, eta horrek zaildu egiten du, adibidez, medikuak azterketak egitea.\nHaurra zaindu eta norbere burua ere bai\nZenbaitetan, haurtxo zailak dituzten gurasoek senti dezakete familiakoek eta lagunek ez dituztela ulertzen, eta, gainera, errudun egiten dituztela haurraren jokabideagatik. Ildo horretan, behin gurasoek baieztatzen dutenean haurraren jokabidea ez dela arrazoi medikuren baten ondorio, ulermen faltaren horma agertzen zaie aurrez aurre. Familiakoek eta lagunek beti ez dute ulertzen haurrak jokabide desberdin hori izatea, eta askotan gurasoen jarrerari egozten diote. "Asko hartzen duzu besoan", "utzi negar egin dezan", "beti ez zaitezke egon bere gainean" eta gisakoak entzun behar izaten dituzte ingurukoen ahotik haur eskatzaileen gurasoek.\nAdituen esanetan, horrelako haur bat daukanak soilik uler dezake gurasoen jokabidea. Hori dela eta, gauzak lasai hartzea komeni da, nork bere burua errudun ez egitea eta onartzea haur horren izaerak gehiago eskatzera daramala eta sentiberagoa egiten duela estimuluen aurrean. Hortik aurrera, honako arau hauek aintzat hartzea gomendatzen diete espezialistek gurasoei:\nZaindu norbere burua. Zaila da hainbeste eskatzen duen haurraren beharrak asetzea, gurasoak eurak ongi ez badaude. Horregatik, ahal den neurrian, lo egiten eta atseden hartzen saiatu behar dute.\nBeharra da, ez apeta. Gurasoek ikasi egin behar dute haurrari begiratzen eta beharra zer den eta apeta zer den bereizten. Searsek azpimarratzen duenez, "haurrari utzi egin behar zaio frustrazioren bat sentitzen eta esperimentatzen".\nAhaztu eskemak. Ez da batere ona hain eskatzailea den haur bat eta ez den bat alderatzea. Espezialistek gomendatzen dute ahaztu egin behar direla aurrez eginda dauden eskemak, eta berariazko bat sortu behar dela haur horientzat, horrela jakiten delako zer keinuk, jarrerak, errutinak... funtzionatzen duten haiekin.\nAlde ona ikusi\nHaurtxo eskatzaile bat gero ere hain eskatzailea izaten al da? Esperientzia hori bizi izan duten amek adierazten dutenez, gauzak aldatu egiten dira haurtxoa lau hankan hasten denean eta gero oinez eta hizketan. Hiru lorpen horiek independentzia handiagoa ematen diote haurrari eta zer behar duen adierazteko gaitasun handiagoa; ez du negarraren bidez eskatu beharrik, eta lasaitu egiten dira hein batean.\nAdituek esaten dutenez, haur eskatzaileek ahalmen handiak izaten dituzte jaiotzen direnetik bertatik, eta bereziki nabarmentzen dute haien enpatia, analisiak egiteko eta behatzeko gaitasuna, inguruko gauzentzat jartzen duten gogo beroa eta sormen handia.


George Vancouver - Wikipedia, entziklopedia askea.\nGeorge Vancouver (King's Lynn, Norfolk, 1757ko ekainaren 22a - Petersham, Surrey, 1798ko maiatzaren 10a) ingeles Royal Navyko ofizial eta esploratzailea izan zen.\nKing's Lynn (en) , 1757ko ekainaren 22a\nPetersham, 1798ko maiatzaren 10a (40 urte)\nSt Peter's Church (en)\nCharles Vancouver (en)\nVancouver Expedition (en)\nHamahiru urterekin sartu zen itsas armadan. James Cookekin joan zen espedizioan Terra Australisen bila. Cookekin batera joan zen bere hirugarren espedizioan ere. 1782an frantsesen aurka borrokatu zen Karibe itsasoan itsasontzi baten agindupean.\n1791n esplorazio espedizio bat zuzendu zuen Ozeano Barean. Australia, Zeelanda Berria, Tahiti eta Hawaiira iritsi zen. Washington estatua eta Oregongo kostaldeak ere ibili zen. Vancouver uhartea esploratu eta izena eman zion.\nHurrengo urteetan, Amerikako ipar-mendebaldea esploratzen jarraitu zuen.\nMultimedia: George Vancouver


Lekukoen traumak markatu du George Floyden epaiketaren hirugarren eguna\nAurreko saioan, besteak beste, Donald Williamsek "lekuko erabakigarritzat" jotzen dena eta Darnella Frazierrek deklaratu zuten. Azken hori gertakarien bideoaren egilea da.\nGeorge Floyden heriotzagatik justizia eskatzen duten kartelak dituzten pertsonak. Argazkia: EFE\nGeorge Floyd afroamerikarraren heriotzak lekuko batzuengan eragin zuen traumak markatu zuen asteazken honetan Derek Chauvin Mineapoliseko polizia ohiaren aurkako epaiketaren hirugarren eguna.\nBere bertsioa ematen lehena Christopher Martin izan zen, Floydek 20 dolarreko billete faltsu batekin ordaindu zuen supermerkatuko 19 urteko langilea. Gertaera horrek eragin zuen beranduago poliziarekin topo egitea.\nMartinek "sinesgogortasuna eta errua" sentitu zituela esan du, Chauvinek Floyd hil zuela ikusi zuenean.\n"Billete hori jaso izan ez banu, hau saihestu zitekeen", esan zuen Martinek, eta supermerkatuko langileek onartzen zuten diru faltsifikatua beren poltsikotik itzuli behar zutela azaldu zuen.\nHori dela eta, txartela jaso ondoren, Floydi supermerkatuaren kanpoaldean aurre egiten saiatu zen, baina hark egoera konpontzeari uko egin zionez, lankide batek 911 telefonora deitu zuen (larrialdietarako telefonoa).\nMartinen ondoren, Charles McMillian, 61 urteko gizona, igo zen oholtzara, eta negarrez hasi zen Floyden heriotzaren irudiak berriro ikustean.\nMcMillanek azaldu zuenez, Chauvinek Floyd itotzen zuen bitartean, "ezinduta" sentitu zen.\nOndoren, anbulantziak Floyden gorpua eraman zuenean, McMillianek aurre egin zion Chauvini: "Ez dut errespetatzen egin berri duzuna". "Ondo dago, hau pertsona baten iritzia da", erantzun zion polizia ohiak.\nFloyden heriotzak, 2020ko maiatzean, Estatu Batuak astindu zituen, eta herrialde osoan zehar hainbat arraza-protesta eragin zituen, Donald Trump orduko presidentearen Gobernua soken aurka jarriz.\nFloyd lurrean Chauvinek immobilizatuta hil zen, bederatzi minutu baino gehiagoz lepoa belaunarekin estututa, biktima arnastu ezin zuelako behin eta berriz kexatzen zen bitartean.\nPolizia ohiari bigarren graduko hilketa, 40 urte arteko kartzela-zigorrarekin zigortua, hirugarren graduko hilketa (25 urteko gehienezko zigorra) eta bigarren graduko homizidioa (10 urteko askatasun-gabetzea) egotzi dizkiote.\nHala ere, aurrekari penalik ez duenez, lehen bi karguengatik 12,5 urteko kartzela-zigorra eta hirugarrenagatik lau urteko kartzela-zigorra ezar diezaiokete.